hotchpotch/miracl-hf-unified huggingface dataset:
อาการบวมน้ำ
อาการบวมน้ำหรืออาการน้ำคั่ง () เป็นการสะสมสารน้ำอย่างผิดปกติในอินเตอร์สติเชียม (interstitium) ซึ่งอยู่ใต้ผิวหนังและในโพรงของร่างกายซึ่งก่อให้เกิดอาการปวดรุนแรง ในทางคลินิก อาการบวมน้ำจะมีอาการแสดงบวม ปริมาณสารน้ำแทรกมาจากดุลของภาวะธำรงดุลสารน้ำ และการหลั่งสารน้ำเข้าสู่อินเตอร์สติเชียมเพิ่มขึ้น หรือการขับสารน้ำออกที่บกพร่องสามารถทำให้เกิดอาการบวมน้ำ
มังกรทะเลทับทิม
มังกรทะเลทับทิม (; ) ปลากระดูกแข็งชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae)
นับเป็นปลาที่เพิ่งค้นพบใหม่ ในปี ค.ศ. 2015 โดยถูกแบ่งออกมาจากมังกรทะเลใบหญ้า ("P. aeniolatus") ซึ่งอยู่ในสกุลเดียวกัน นับเป็นการค้นพบปลาจำพวกมังกรทะเลเป็นครั้งแรกในรอบ 150 ปี
โดยนักวิทยาศาสตร์ของสถาบันสมุทรศาสตร์สคริปส์ มหาวิทยาลัยแคลิฟอร์เนีย วิทยาเขตซานดิเอโก วิเคราะห์ตัวอย่างเนื้อเยื่อของมังกรทะเลที่ได้จากทางตอนใต้ของออสเตรเลียเมื่อปี ค.ศ. 2007 พบว่า ลำดับการเรียงตัวของดีเอ็นเอไม่ตรงกับของมังกรทะเลชนิดอื่น โดยลักษณะพันธุกรรมมีลักษณะเฉพาะเช่นเดียวกับเม็ดสีซึ่งเป็นสีแดง และเครื่องสแกนสร้างภาพเอ็กซเรย์สามมิติโครงกระดูกของมังกรทะเลทับทิมพบว่ามีความแตกต่างออกไป
มังกรทะเลทับทิม มีสีแดงตลอดทั่วทั้งลำตัว ทั้งนี้เชื่อว่าเพราะการที่อาศัยอยู่ในน้ำลึก ซึ่งสีแดงจะถูกดูดซับอย่างมีประสิทธิภาพและช่วยในการอำพรางตัว โดยมังกรทะเลทับทิมจะไม่มีระยางค์ยื่นออกมาเหมือนกับมังกรทะเลอีกสองชนิดแรก และอาศัยอยู่ในระดับความลึกกว่า ทั้งนี้เชื่อการที่มีสีแดงตลอดทั้งลำตัวเพื่อใช้ในการพรางตัวเข้ากับดงสาหร่ายทะเล อันเป็นสถานที่อาศัยหลัก กินอาหารจำพวกแพลงก์ตอนสัตว์และครัสเตเชียนขนาดเล็กจำพวกกุ้ง และเพิ่งมีการบันทึกภาพเคลื่อนไหวได้เป็นครั้งแรก เมื่อต้นปี ค.ศ. 2017 ความยาว 30 นาที โดยคณะนักวิทยาศาสตร์มหาวิทยาลัยแคลิฟอร์เนีย วิทยาเขตซานดิเอโก ร่วมกับพิพิธภัณฑ์เวสเทิร์นออสเตรเลีย ทำการสำรวจโดยใช้กล้องจากยานสำรวจใต้น้ำในระยะไกล
โรงเรียนเนกขัมวิทยา
โรงเรียนเนกขัมวิทยา เปิดทำการสอนครั้งแรกเมื่อวันที่ 16 พฤษภาคม 2527 จากนั้นปีการศึกษา 2538 โรงเรียนได้เปิดสอนในระดับชั้นมัธยมศึกษาปีที่ 4 เป็นปีแรก แผนการจัดชั้นเรียนมัธยมศึกษาตอนต้น 3 – 3 - 3 มัธยมศึกษาตอนปลาย 2 – 2 - 2 โรงเรียนเนกขัมวิทยา เป็นโรงเรียนมัธยมศึกษาประจำตำบล ได้รับประกาศจัดตั้งจากกระทรวงศึกษาธิการ เมื่อวันที่ 30 มีนาคม 2527 เปิดรับนักเรียนชั้น ม.1-6 ทั้งชาย และ หญิง ปัจจุบันมีนักเรียน 285 คน ครู-อาจารย์ 19 คน นักการภารโรง 2 คน
ผู้ริเริ่มก่อตั้งโรงเรียนนี้คือ พระครูสังฆรักษ์ชุ่ม สัมปันโน เจ้าอาวาสวัดเนกขัมมารามองค์ปัจจุบัน ท่านเล็งเห็นว่าการพัฒนาบุคคลเป็นสิ่งจำเป็นต่อการพัฒนาชาติ และการพัฒนาบุคลากรควรเริ่มมีที่เยาวชนก่อน เพราะจะเป็นกำลังสำคัญในการพัฒนาชาติบ้านเมืองสืบไปจึงได้ชักชวนกรรมการวัดและประชาชนช่วยกันหาที่ดินเพื่อก่อสร้างโรงเรียนมัธยมศึกษาประจำตำบลขึ้นเพื่อให้โอกาสแก่เยาวชนในท้องถิ่นมีโอกาสได้รับการศึกษาสูงขึ้น หากไม่มีโรงเรียนมัธยมศึกษาประจำตำบลแล้ว ผู้มีโอกาสเรียนก็แต่เฉพาะครอบครัวที่มีฐานะมั่นคั่งเท่านั้น เพราะต้องเดินทางไปเรียนที่โรงเรียนประจำอำเภอ หรือโรงเรียนประจำจังหวัดโดยการเหมารถรับ-ส่งประจำ ซึ่งต้องเสียค่าใช้จ่ายสูง จะโดยสารรถประจำทางไม่สะดวกถึงแม้เขตท้องที่ (วัดเนกขัมมาราม) จะอยู่ห่างไกลจากอำเภอดำเนินสะดวกเพียง 10 กิโลเมตร และห่างจากจังหวัดราชบุรีเพียง 15 กิโลเมตร เท่านั้นแต่ทางเป็นถนนลูกรังที่ขรุขระ มีรถโดยสารวิ่งน้อยและช้าเนื่องจากทางขรุขระตอนเย็นรถโดยสารจะหมดคิดเวลาประมาณ 15.30 น. พระครูสังฆรักษ์ชุ่ม สัมปันโน และประชาชนเห็นความลำบากในการศึกษาเล่าเรียนของเยาวชน จึงได้เสนอเรื่องการจัดตั้งโรงเรียนมัธยมศึกษาไปยังกรมสามัญศึกษา
ในปี พ.ศ. 2526 เจ้าหน้าที่จากกรมสามัญได้ออกไปดูสถานที่ และสำรวจข้อมูลต่างๆ ในการจัดตั้งโรงเรียนปรากฏว่าที่ดินที่จะให้สร้างโรงเรียนไม่เพียงพอ ทางวัดจึงได้เจรจาขอซื้อที่ดินที่ติดต่อของวัดเพิ่มอีก 21 ไร่เศษ เป็นเงิน 1 ล้านบาทเศษ โดยขอตกลงว่าขอใช้ที่ดินในการก่อสร้างไปก่อน ส่วนเงินจะขอผ่อนชำระเป็นงวดๆ ไป
มังกรทะเล
มังกรทะเล () ปลากระดูกแข็งในสกุล "Phyllopteryx" ในวงศ์ปลาจิ้มฟันจระเข้และม้าน้ำ (Syngnathidae)
จัดเป็นปลาเฉพาะถิ่นที่พบได้ในท้องทะเลในประเทศออสเตรเลียเท่านั้น โดยจัดอยู่ในกลุ่มเดียวกับปลาจิ้มฟันจระเข้ (Syngnathinae)
เดิมเคยเชื่อว่ามีเพียงชนิดเดียว แต่ในปี ค.ศ. 2015 ได้มีการค้นพบชนิดใหม่เป็นครั้งแรกในรอบ 150 ปี
มังกรทะเล (แก้ความกำกวม)
มังกรทะเล () อาจหมายได้ถึงทั้ง 3 ชนิด เป็นปลากระดูกแข็งขนาดเล็ก ในวงศ์เดียวกับกับม้าน้ำและปลาจิ้มฟันจระเข้ (Syngnathidae)หรืออาจจะหมายถึง ปลาออร์ ("Regalecus glesne") ปลาทะเลน้ำลึกขนาดใหญ่ ที่มีลำตัวยาวคล้ายมังกร
โรงเรียนคุรุราษฎร์รังสฤษฏ์
โรงเรียนคุรุราษฎร์รังสฤษฏ์ สังกัดสำนักงานเขตพื้นที่การศึกษามัธยมศึกษา เขต 8 สำนักงานคณะกรรมการการศึกษาขั้นพื้นฐาน กระทรวงศึกษาธิการ เปิดสอนระดับมัธยมศึกษาตอนต้นและมัธยมศึกษาตอนปลาย มีข้าราชการครู 79 คน นักการภารโรง 4 คน ครูอัตราจ้าง 11 คน พนักงานราชการ 1 คน เจ้าหน้าที่อัตราจ้าง 13 คน แม่บ้านอัตราจ้าง 8 คน และนักเรียน 2,040 คน
นายเอื้อม อินโท ศึกษาธิการอำเภอจอมบึง เป็นผู้ริเริ่มดำเนินการขอจัดตั้งเมื่อ พ.ศ. 2503 แต่ไม่สำเร็จ ต่อมาได้รับการอนุมัติเมื่อ พ.ศ. 2506 จัดจั้งเป็นโรงเรียนมัธยมศึกษา เปิดสอน มศ.1 - มศ.3 ที่ตั้งอยู่บริเวณฝั่งตรงข้ามถนนกับที่ว่าการอำเภอจอมบึงในปัจจุบัน เปิดทำการสอนเมื่ 17 พฤษภาคม 2506 โดยมี นายพิชัย ศรีโสภา รักษาราชการในตำแหน่งครูใหญ่เมื่อ 3 มิถุนายน 2506 ต่อมาได้รับการแต่งตั้งเป็นครูใหญ่คนแรกของโรงเรียนเมื่อ 2 มีนาคม 2507
โรงเรียนสายธรรมจันทร์
โรงเรียนสายธรรมจันทร์ ตั้งอยู่ที่ 79 หมู่ 5 ตำบลท่านัด อำเภอดำเนินสะดวก จังหวัดราชบุรี สังกัดสำนักงานเขตพื้นที่การศึกษามัธยมศึกษา เขต 8 ปัจจุบันเปิดสอนระดับชั้ มัธยมศึกษาปีที่ 1 ถึงระดับชั้นมัธยมศึกษาปีที่ 6
โรงเรียนสายธรรมจันทร์ตั้งขึ้นเมื่อ พ.ศ. 2452 โดยหลวงช้อย สุนทโรดม ได้บริจาคเงินสร้างโรงเรียน 1 หลัง ในที่ดินของวัดโชติทายการาม ทางราชการตั้งชื่อว่า "โรงเรียน ช.สุนทโรดม" เปิดสอนชั้นมัธยมศึกษาปีที่ 1 ถึงมัธยมศึกษาปีที่ 3 ครูใหญ่ชื่อ ขุนโสตระศึกษากร ในปี พ.ศ. 2482 นายแม้น อรจันทร์ นายอำเภอดำเนินสะดวก นายธำรง สายะสนธิ ศึกษาธิการอำเภอดำเนินสะดวก และท่านเจ้าคุณธรรมวิรัติสุนทร เจ้าอาวาสวัดโชติทาย-การาม ได้ร่วมกันดำเนินการก่อสร้างอาคารเรียนใหม่ ในที่ดินของวัดโชติทายการาม ซึ่งอยู่ฝั่งตรงข้ามกับอาคารเรียนหลังเดิมลักษณะเป็นอาคารไม้สัก 2 ชั้น ขนาด 10 ห้องเรียน สิ้นค่าก่อสร้างทั้งสิ้น 17,562.40 บาท ขนานนามตามอักษรชื่อสกุลและคำแรกสมณศักดิ์ของผู้เริ่มดำเนินการว่า "สายธรรมจันทร์" นายประยูร ภมรมนตรี รัฐมนตรีช่วยว่าการกระทรวงศึกษาธิการได้มาเป็นประธานเปิดป้ายอาคารเรียนใหม่เมื่อวันที่ 4 มิถุนายน พ.ศ. 2482
โรงเรียนกรับใหญ่ว่องกุศลกิจพิทยาคม
โรงเรียนกรับใหญ่ว่องกุศลกิจพิทยาคม ( Krabyai Vongkusolkit Phitthayakhom School ) ตั้งอยู่ที่ หมู่ 4 ตำบลกรับใหญ่ อำเภอบ้านโป่ง จังหวัดราชบุรี เป็นโรงเรียนระดับมัธยมศึกษาขนาดกลาง ประจำตำบลกรับใหญ่ สังกัดสังกัดสำนักงานเขตพื้นที่การศึกษามัธยมศึกษาเขต  8  เปิดสอนตั้งแต่ระดับชั้นมัธยมศึกษาปีที่ 1-6
โรงเรียนกรับใหญ่ว่องกุศลกิจพิทยาคมก่อตั้งขึ้นเมื่อวันที่ 4 มิถุนายน พ.ศ. 2519 โดยคุณกมล ว่องกุศลกิจ ได้บริจาคที่ดินพร้อมสร้างอาคารเรียน และอาคารประกอบต่างๆ พร้อมทั้งอุปการะโรงเรียนตั้งแต่ก่อตั้ง จนถึงปัจจุบัน โดยกรมสามัญศึกษา กระทรวงศึกษาธิการ อนุมัติให้จัดตั้งขึ้น มีนายพินิจ แพรภัทรประสิทธิ์ จากโรงเรียนรัตนราษฎร์บำรุง มารักษาการในตำแหน่งครูใหญ่คนแรก เปิดทำการสอนเป็นการภายในตามคำสั่งของจังหวัด เมื่อวันที่ 1 มิถุนายน พ.ศ. 2519 โดยเปิดสอนในระดับชั้นมัธยมศึกษาปีที่ 1 (ม.ศ.1) ระยะแรกได้ใช้อาคารเรียนของโรงเรียนวันมหาราช (ผาณิตพิเชฐวงศ์) เป็นที่เรียน มีนักเรียนชั้นมัธยมศึกษาปีที่ 1 (ม.ศ.1) จำนวน 94 คน แบ่งเป็น 2 ห้องเรียน
เมื่อเริ่มเปิดเรียนกรมสามัญศึกษาไม่สามารถจัดครูมาให้ได้มีเพียงครูฝึกสอนจากมหาวิทยาลัยศรีนครินทรวิโรฒ จำนวน 2 คน มาช่วยสอน และจ้างครูมาช่วยสอนอีก 1 คน คือ อ. รุ่งนภา สุทธิรัตนากร นอกจากนี้ยังมีครูจากโรงเรียนบ้านห้วยกระบอก (สามัคคีวิทยา) ผลัดเปลี่ยนกันมาช่วยสอนด้วย จนกระทั่ง วันที่ 1 ตุลาคม พ.ศ. 2519 กรมสามัญศึกษาจึงได้มีคำสั่งแต่งตั้งให้ครูชุดแรกมาทดลองปฏิบัติราชการ จำนวน 3 คน คือ จิราวรรณ อภิพาณิชย์กุล, สิริพร สังข์ทอง และสุทธิภา แย้มบางยาง และนักการภารโรง 1 คน คือ นายรังสรรค์ เซี่ยงเห็น
ในปีการศึกษา 2546  ได้รับการประกาศให้เป็นโรงเรียนในฝันของอำเภอบ้านโป่ง  จังหวัดราชบุรี ตามโครงการ “1 อำเภอ 1 โรงเรียนในฝัน”   ของกระทรวงศึกษาธิการ  และเข้ารับการประเมินเป็น “โรงเรียนต้นแบบ 1 อำเภอ 1 โรงเรียนในฝัน” เมื่อปีการศึกษา 2548
ในปีการศึกษา 2555 และ 2557 ได้รับการประกาศให้เป็นโรงเรียนส่งเสริมสุขภาพ  ระดับทอง
ในปีการศึกษา 2556 ได้รับการประกาศให้เป็นสถานศึกษาแบบอย่างการจัดกิจกรรมการเรียนรู้และการบริหารจัดการตามหลักปรัชญาของเศรษฐกิจพอเพียง  “สถานศึกษาพอเพียง 2556” และโครงการห้องเรียนสีขาวผ่านเกณฑ์ประเมินในระดับดีเด่น
ในปีการศึกษา 2559 ได้รับการประกาศให้เป็นสถานศึกษาพอเพียงที่มีการปฏิบัติที่เป็นเลิศ ระดับประเทศ (Best Practices) ปี 2559 จากศูนย์สถานศึกษาพอเพียง มูลนิธิยุวสถิรคุณ
ในปีการศึกษา 2560 ได้รับการประกาศให้เป็นสถานศึกษารางวัลพระราชทาน ประจำปีการศึกษา 2559 จากกระทรวงศึกษาธิการ
อักษรย่อ
ก.ว.พ.
สีประจำโรงเรียน
แสด - ดำ โดย สีแสด  หมายถึง สีแห่งครอบครัว และสีดำ หมายถึง สีแห่งความอดทน เสียสละ
พุทธภาษิตประจำโรงเรียน
"ธมฺโม หเว รกฺขติ ธมฺมจารึ" “ธรรมย่อมคุ้มครองผู้ประพฤติธรรม”
ต้นไม้ประจำโรงเรียน
ต้นแคแสด
คำขวัญประจำโรงเรียน
"เรียนดี  มีพลานามัย ใฝ่คุณธรรม"
เอกลักษณ์โรงเรียน
ภูมิทัศน์สะอาด บรรยากาศร่มรื่น
อัตตลักษณ์นักเรียน
รักความเป็นไทย ใส่ใจสิ่งแวดล้อม
อำเภอเหมื่องจ่า
เหมื่องจ่า () เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 49,242 คน และมีเนื้อที่ทั้งหมด 1,826 ตารางกิโลเมตร โดยมีเมืองหลักคือเหมื่องจ่า
เหมื่องจ่าประกอบด้วย 15 เขตการปกครอง แบ่งเป็น 1 เมือง และ 14 ตำบล
ทางหลวงสหรัฐหมายเลข 2
ทางหลวงสหรัฐหมายเลข 2 () เป็นทางหลวงสหรัฐแนวตะวันออก-ตะวันตก มีระยะทาง มีเส้นทางพาดผ่านบนทางตอนเหนือของสหรัฐอเมริกา ทางหลวงหมายเลข 2 ประกอบไปด้วยเส้นทางสองช่วง ซึ่งทั้งสองเชื่อมต่อกันด้วยทางหลวงทางตอนใต้ของประเทศแคนาดา ทางหลวงสายนี้จะไม่เหมือนกับทางหลวงสายอื่น ๆ การที่ตัดการเชื่อมต่อแยกออกเป็นส่วนก็เพราะว่าจะไปซ้อนทับกับระบบทางหลวงอินเตอร์สเตต ทั้งสองช่วงของทางหลวงหมายเลข 2 นี้ได้รับการออกแบบให้แยกออกจากกันตามแผนทางหลวงปี ค.ศ. 1926
เส้นทางช่วงตะวันตกของทางหลวงหมายเลข 2 มีปลายทางทิศตะวันตกที่อินเตอร์สเตต 5 ทางหลวงรัฐวอชิงตันหมายเลข 529 (ถนนเมเปิล) ในเมืองเอเวอเรตต์ รัฐวอชิงตัน และปลายทางทิศตะวันออกที่อินเตอร์สเตต 75 ในเมืองเซนต์อิกเนซ รัฐมิชิแกน ส่วนเส้นทางช่วงตะวันออกของทางหลวงหมายเลข 2 มีปลายทางทิศตะวันตกที่ทางหลวงสหรัฐหมายเลข 11 ในเราเซสพอยต์ รัฐนิวยอร์ก และปลายทางทิศตะวันออกที่อินเตอร์สเตต 95 ในเมืองโฮลตัน รัฐเมน
จากหมายเลขทางหลวงบอกได้ว่า ทางหลวงเส้นนี้เป็นทางหลวงสหรัฐแนวตะวันออก-ตะวันตกที่อยู่เหนือสุด และมีหมายเลขเป็นเลขน้อยที่สุด โดยจะไม่กำหนดให้เป็นหมายเลข 0 เนื่องจากต้องการหลีกเลี่ยงชื่อ ทางหลวงสหรัฐหมายเลข 0 ช่วงที่ทางหลวงสหรัฐหมายเลข 2 ผ่านนิวอิงแลนด์ จะสามารถเรียกได้อีกอย่างหนึ่งว่า ทางหลวงนิวอิงแลนด์หมายเลข 15 ซึ่งเป็นส่วนหนึ่งของระบบทางหลวงนิวอิงแลนด์
อำเภอเหมื่องแญ้
เหมื่องแญ้ () เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 34,829 คน และมีเนื้อที่ทั้งหมด 2,508 ตารางกิโลเมตร โดยมีเมืองหลักคือเหมื่องแญ้
อำเภอตั๋วจั่ว
ตั๋วจั่ว () เป็นอำเภอของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 42,366 คน และมีเนื้อที่ทั้งหมด 679 ตารางกิโลเมตร โดยมีเมืองหลักคือตั๋วจั่ว
อำเภอต่วนซ้าว
ต่วนซ้าว () เป็นอำเภอหนึ่งของจังหวัดเดี่ยนเบียนในภาคตะวันตกเฉียงเหนือของประเทศเวียดนาม ในปี ค.ศ. 2003 อำเภอนี้มีประชากร 104,185 คน และมีเนื้อที่ทั้งหมด 1,583 ตารางกิโลเมตร โดยมีเมืองหลักคือต่วนซ้าว
อันเดอร์เลคต์
อันเดอร์เลคต์ () หรือ อ็องแดร์แล็กต์ (ตามการออกเสียงในภาษาฝรั่งเศส) เป็นเทศบาลที่ตั้งอยู่ทางตะวันตกของเขตเมืองหลวงบรัสเซลส์ ติดต่อกับทางตะวันตกเฉียงใต้ของนครบรัสเซลส์ ครอบคลุมพื้นที่ 17.74 ตารางกิโลเมตรและประชากรกว่า 115,000 คน ในแต่ละปีจะมีเทศกาลงานออกร้านซึ่งได้รับการรับรองจากพระเจ้าวิลเลิมที่ 2 แห่งเนเธอร์แลนด์ตั้งแต่ พ.ศ. 2368 เป็นเทศกาลที่จัดการเฉลิมฉลองในหลายรูปแบบ รวมทั้งการแสดงของสัตว์ นิทรรศการกลางแจ้ง การแสดงดอกไม้ และขบวนแห่เพื่อเป็นเกียรติแด่นักบุญกาย ผู้เป็นนักบุญอุปถัมภ์ของเมือง นอกจากนี้อันเดอร์เลคต์ยังเป็นที่รู้จักจากแอร์.เอส.เซ. อันเดอร์เลคต์ ซึ่งเป็นสโมสรฟุตบอลที่มีชื่อเสียงจากการแข่งขันทั้งในระดับทวีปและประเทศ
ปลาหมูลายเสือ
ปลาหมูลายเสือ (; ) ปลาน้ำจืดชนิดหนึ่ง ในวงศ์ปลาหมู (Botiidae)
มีรูปร่างป้อม ลำตัวแบนข้าง หัวเรียวแหลม ครีบหลังมีก้านครีบแขนง 9 ก้าน ลำตัวมีสีเขียวปนเทาอ่อน ๆ บนลำตัวบริเวณเหนือช่องเหงือกมีลายดำ 4 เส้น ยาวตามลำตัว มีจุดสีดำเล็ก ๆ บนลำตัวใต้ครีบหลัง และมีจุดสีดำขนาดย่อม ๆ บนลำตัวบริเวณเหนือและใต้เส้นข้างลำตัว ครีบหลัง ครีบก้น และครีบหางมีลายสีดำ
มีความยาวประมาณ 25 เซนติเมตร กินอาหารจำพวกสัตว์ไม่มีกระดูกสันหลัง เช่น แมลงน้ำตามหน้าดินเป็นอาหาร
ค้นพบในประเทศไทยครั้งแรกที่แม่น้ำท่าดี บ้านคีรีวง จังหวัดนครศรีธรรมราช กระจายพันธุ์ทั้งในแม่น้ำเจ้าพระยาและแม่น้ำท่าดี รวมถึงแม่น้ำโขง ในต่างประเทศพบได้ในประเทศจีน และหลายประเทศในอินโดจีน จนถึงตอนเหนือของมาเลเซีย
ปลาหมูลาย
ปลาหมูลาย ปลาน้ำจืดในสกุล "Syncrossus" (/ซิน-ครอส-ซัส/) ในวงศ์ปลาหมู (Botidae)
เป็นปลาสกุลที่แยกออกมาจากสกุล "Botia" เป็นปลาหมูที่พบได้ในภูมิภาคเอเชียตะวันออกเฉียงใต้ แต่มีบางชนิดที่พบได้ในตอนเหนือของประเทศอินเดียด้วย
เขาจะรู้บ้างไหม
"เขาจะรู้บ้างไหม" เป็นซิงเกิลของ หนุ่ม กะลา ในปี พ.ศ. 2558 ประพันธ์เนื้อร้อง-แต่งทำนองโดย ณพสิน แสงสุวรรณ และเรียบเรียงโดย NKL BAND ออกจำหน่ายครั้งแรกในวันที่ 16 กรกฎาคม พ.ศ. 2558 โดยเป็นซิงเกิลแรก ในฐานะศิลปินเดี่ยว
เพลง "เขาจะรู้บ้างไหม" ได้ติดชาร์ตสูงสุดอันดับ 36 ใน 100 ของชาร์ตหมวดเพลง GMM Gmember Chart Top 100 ประจำวันที่ 20 กรกฎาคม พ.ศ. 2558 จากเว็บไซต์ Gmember
จาระบี
จาระบี () เป็นสารหล่อลื่นลักษณะกึ่งของแข็ง
ทำจากน้ำมันปิโตรเลียมหรือน้ำมันพืชผ่านปฏิกิริยากับด่างในลักษณะเดียวกับสบู่
มีจุดเด่นที่จะเหนียวข้นเมื่ออยู่ในสภาพปกติ แต่จะไหลสะดวกเหมือนน้ำมันหล่อลื่นเมื่ออยู่ในสภาวะที่มีการเสียดสี,
จึงนิยมใช้หล่อลื่นเครื่องจักรที่ไม่สามารถหยอดน้ำมันได้บ่อย หรือใช้ในจุดที่ลักษณะกลไกไม่เอื้อต่อการขังน้ำมันหล่อลื่น
ทางหลวงสหรัฐหมายเลข 3
ทางหลวงสหรัฐหมายเลข 3 () เป็นทางหลวงสหรัฐสายหนึ่ง มีระยะทาง จากเมืองเคมบริดจ์ รัฐแมสซาชูเซตส์ ผ่านรัฐนิวแฮมป์เชียร์ ไปยังเขตแดนแคนาดา-สหรัฐอเมริกา ใกล้กับทะเลสาบคอนเนกทิคัตแห่งที่สาม ซึ่งเชื่อมต่อกับทางหลวงรัฐควิเบกหมายเลข 257 ของประเทศแคนาดา
ทางหลวงหมายเลข 3 ส่วนที่ผ่านรัฐนิวแฮมป์เชียร์ มีอีกชื่อหนึ่งว่าทางหลวงดาเนียล เว็บสเตอร์ ทางหลวงหมายเลข 3 ตั้งแต่เมืองเบอร์ลิงตัน รัฐแมสซาชูเซตส์ ถึงเมืองแนชัว รัฐนิวแฮมป์เชียร์ เป็นฟรีเวย์ ช่วงที่ผ่านรัฐนิวแฮมป์เชียร์หรือเรียกว่าเอเวอเรตต์เทิร์นไพก์จะเป็นส่วนที่ไม่เก็บค่าผ่านทาง ส่วนช่วงที่ผ่านแมสซาชูเซตส์จะเรียกว่าทางพิเศษตะวันตกเฉียงเหนือ นอกจากนี้ ยังมีฟรีเวย์อีกช่วงหนึ่งในตอนเหนือของรัฐนิวแฮมป์เชียร์ โดยที่ทางหลวงหมายเลข 3 จะไปซ้อนทับกับฟรังโกเนียนอตช์พาร์กเวย์ และอินเตอร์สเตต 93
ทางหลวงรัฐแมสซาชูเซตส์หมายเลข 3 เชื่อมต่อปลายทางทิศใต้ของทางหลวงหมายเลข 3 ในเมืองเคมบริดจ์ และมุ่งไปยังทิศใต้สู่คาบสมุทรเคปค้อด ถึงแม้ว่าจะมีหมายเลขทางหลวงเป็นเลข 3 เหมือนกัน แต่ก็ไม่ได้เป็นส่วนหนึ่งของทางหลวงสหรัฐหมายเลข 3 โดยทั้งสองสาย ซึ่งเชื่อมต่อกันตั้งแต่จุดเริ่มต้นถึงจุดสิ้นสุด จะถือว่าเป็นทางหลวงของรัฐ มีระยะทาง กำกับดูแลโดยกรมการขนส่งรัฐแมสซาชูเซตส์ และมีการนับหลักไมล์เพิ่มไปอีก ตั้งแต่เคปค้อดต่อเนื่องไปจนถึงเขตแดนรัฐนิวแฮมป์เชียร์
ทางหลวงสหรัฐหมายเลข 10
ทางหลวงสหรัฐหมายเลข 10 () เป็นทางหลวงสหรัฐแนวตะวันออก-ตะวันตก สร้างขึ้นในปี ค.ศ. 1926 แม้ว่าทางหลวงเส้นนี้ไม่ได้เป็นทางหลวงที่มีเส้นทางพาดผ่านทั้งประเทศอย่างทางหลวงสายหลัก แต่ก็ได้ถูกกำหนดให้ใช้หมายเลข "0" อยู่ในหลักสุดท้ายของหมายเลขทางหลวง ทางหลวงหมายเลข 10 เคยเป็นทางหลวงที่มีระยะทางมาก มีเส้นทางจากเมืองดีทรอยต์ รัฐมิชิแกน จนถึงเมืองซีแอตเทิล รัฐวอชิงตัน แต่ระยะทางได้ลดลงไปมากเนื่องจากระยะทางส่วนใหญ่ไปเป็นทางหลวงอินเตอร์สเตต ซึ่งสร้างบนเขตทางหลวงเดิม ทำให้ในปี ค.ศ. 2010 ทางหลวงเส้นนี้มีระยะทางเหลือ
ทางหลวงหมายเลข 10 ถูกแบ่งออกเป็นสองส่วนด้วยทะเลสาบมิชิแกน อย่างไรก็ตามในปี ค.ศ. 2015 ได้มีบริการเรือข้ามฟากเอสเอส"แบดเจอร์" ระหว่างเมืองลัดดิงตัน รัฐมิชิแกน กับเมืองแมนิโทวอก รัฐวิสคอนซิน และได้กำหนดอย่างเป็นทางการให้เป็นส่วนหนึ่งของทางหลวง แต่เรือข้ามฟากจะเปิดบริการตั้งแต่เดือนพฤษภาคมจนถึงเดือนตุลาคมเท่านั้น
ปลายทางทิศตะวันออกของทางหลวงหมายเลข 10 อยู่ในเมืองเบย์ซิตี รัฐมิชิแกน บริเวณทางแยกต่างระดับบนอินเตอร์สเตต 75 (I-75) (หลักไมล์ที่ 139 ของทางหลวงหมายเลข 10 และหลักไมล์ที่ 162 ของอินเตอร์สเตต 75) ปลายทางทิศตะวันตกของทางหลวงหมายเลข 10 อยู่ในเมืองเวสต์ฟาร์โก รัฐนอร์ทดาโคตา บริเวณทางแยกต่างระดับบนอินเตอร์สเตต 94
มนธภูมิ สุมนวรางกูร
มนธภูมิ สุมนวรางกูร หรือที่รู้จักกันดีในชื่อ "ไปป์ มาก่อน กามิกาเซ่ เป็นนักร้องชาวไทย สังกัดกามิกาเซ่ในเครืออาร์เอส
จบชั้นมัธยมศึกษาปีที่ 6 โรงเรียนสาธิตมหาวิทยาลัยศรีนครินวิโรฒปทุมวัน
ปัจจุบันกำลังเข้าศึกษาสาขา ภาพยนตร์และสื่อดิจิตอลวิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ
กรมอุตุนิยมวิทยาฟีจี
กรมอุตุนิยมวิทยาฟีจี () คือหน่วยงานระดับกรมของรัฐบาลฟีจี ทำหน้าที่รับผิดชอบในการพยากรณ์อากาศ และมีฐานที่ตั้งอยู่ในนันจี ปัจจุบันเจ้ากรมคือ Ravind Kumar
ตั้งแต่ปี ค.ศ. 1985 กรมนี้รับผิดชอบกำหนดชื่อพายุหมุนเขตร้อนในภูมิภาคมหาสมุทรแปซิฟิกตะวันตกเฉียงใต้ ปัจจุบันนักอุตุนิยมวิทยาที่ทำงานในกรมนี้ได้รับประกาศนียบัตรชั้นสูง (graduate diploma) ด้านอุตุนิยมวิทยาจากสำนักอุตุนิยมวิทยาแห่งออสเตรเลีย
ในคริสต์ทศวรรษ 1910 กิจการพยากรณ์อากาศของฟีจีถือเป็นความรับผิดชอบของคณะกรรมการท่าจอดเรือในซูวา (Harbour Board in Suva)
โซเดียมไซคลาเมต
โซเดียมไซคลาเมต () หรือ ไซคลาเมต เป็นวัตถุให้ความหวานทดแทนน้ำตาล มีลักษณะเป็นผงผลึกสีขาว ไม่มีกลิ่น มีสูตรเคมีคือ CHNNaOS มีเลขอีคือ E952
ไซคลาเมตเป็นเกลือโซเดียมหรือเกลือแคลเซียมของกรดไซคลามิกที่เตรียมได้จากปฏิกิริยาซัลเฟชันของไซโคลเฮกซิลเอมีน หรือให้ไซโคลเฮกซิลเอมีนทำปฏิกิริยากับกรดซัลเฟมิกหรือซัลเฟอร์ไตรออกไซด์
โซเดียมไซคลาเมตมีความหวานกว่าซูโครส (น้ำตาลทราย) 30-50 เท่า ถูกค้นพบในปี ค.ศ. 1937 โดยไมเคิล สเวดา (Michael Sveda) นักศึกษาของมหาวิทยาลัยอิลลินอยส์ บริษัทดูปองท์ซื้อสิทธิบัตรไปก่อนจะขายให้บริษัทแอบบอตต์ ซึ่งใช้ผสมในยาปฏิชีวนะและเพนโตบาร์บิทัล (ยารักษาโรคซึมเศร้า) ในปี ค.ศ. 1958 สำนักงานคณะกรรมการอาหารและยาสหรัฐ (FDA) จัดโซเดียมไซคลาเมตในหมวด GRAS (ยอมรับโดยทั่วไปว่าปลอดภัย) แต่ในปี ค.ศ. 1966 มีรายงานว่าโซเดียมไซคลาเมตอาจก่อให้เกิดพิษเรื้อรังในสัตว์และในปี ค.ศ. 1969 มีรายงานเพิ่มเติมว่าโซเดียมไซคลาเมตอาจก่อให้เกิดมะเร็งกระเพาะปัสสาวะ สำนักงาน FDA จึงสั่งให้ใช้โซเดียมไซคลาเมตเฉพาะในผลิตภัณฑ์ที่ต้องควบคุมพิเศษ ต่อมาในปี ค.ศ. 1970 สำนักงาน FDA ออกประกาศห้ามใช้โซเดียมไซคลาเมตในผลิตภัณฑ์ทุกชนิดในสหรัฐอเมริกาจนถึงปัจจุบัน โซเดียมไซคลาเมตได้รับการอนุญาตให้ใช้ในกว่า 55 ประเทศทั่วโลก รวมถึงประเทศไทย
สลอธ
สลอธ หรือ สโลธ () เป็นสัตว์เลี้ยงลูกด้วยนมขนาดกลางในวงศ์สลอธสองนิ้วเท้า (Megalonychidae) และสลอธสามนิ้วเท้า (Bradypodidae) จำแนกเป็นหกสปีชีส์
สลอธอยู่ในอันดับ Pilosa และมีความสัมพันธ์กับตัวกินมด ซึ่งมีชุดกรงเล็บที่ทำหน้าที่พิเศษคล้ายกัน สลอธเท่าที่มีอยู่เป็นสัตว์อาศัยอยู่บนต้นไม้ในป่าอเมริกากลางและทวีปอเมริกาใต้ และขึ้นชื่อว่าเคลื่อนที่ช้า อันเป็นที่มาของชื่อ "sloth" สปีชีส์สลอธที่สูญพันธุ์แล้วมีสลอธน้ำบางชนิดและสลอธบกอีกหลายชนิด บางชนิดมีขนาดเท่าช้าง
สลอธสร้างแหล่งที่อยู่ที่ดีสำหรับสิ่งมีชีวิตอื่น และสลอธหนึ่งตัวอาจเป็นที่อยู่ของผีเสื้อกลางคืน แมลงเต่าทอง แมลงสาบ ซิลิเอต เห็ดราและสาหร่าย
ความร่วมรู้สึก
ความร่วมรู้สึก () หรือ การร่วมรู้สึก คือความสามารถในการเข้าใจประสบการณ์ภายในและความรู้สึกของผู้อื่น รวมทั้งสามารถมองโลกภายนอกจากมุมมองของผู้อื่นได้ ซึ่งแตกต่างจาก sympathy ซึ่งหมายความว่า "ความเห็นใจ"
อี ฮย็อก
อี แจ-ยง (; ; 28 กันยายน ค.ศ. 1979 —) เป็นนักร้องชาวเกาหลีใต้ เขาเป็นนักร้องนำและมือกีตาร์ของวงโนราโซ ก่อนที่จะเปิดตัวกับวงโนราโซ เขาเป็นนักดนตรีในวง "โอเพนเฮด" (Openhead) แต่พวกเขาได้ยุบวงหลังจากที่ปล่อยอัลบั้มชุดแรกในปี ค.ศ. 2003 จากนั้นในปี ค.ศ. 2004 เขาได้เข้าร่วมวงดนตรีร็อก "จูไล" (July) แต่พวกเขาได้ยุบวงหลังจากปล่อย 1 อัลบั้ม ในปี ค.ศ. 2011 เขาปล่อยได้ดิจิตอลซิงเกิล "ชีส์กอน" (She's Gone) ซึ่งโคฟเวอร์เพลงปี ค.ศ. 1990 โดยสตีลฮาร์ต
กรดไซคลามิก
กรดไซคลามิก () หรือ กรดไซโคลเฮกซิลซัลเฟมิก (cyclohexylsulfamic acid) เป็นสารประกอบที่มีสูตรเคมีคือ CHNOS มีเลขอีคือ E952 ลักษณะเป็นผงผลึกสีขาว ไม่มีกลิ่น ใช้เป็นตัวเร่งปฏิกิริยาในการผลิตสีและพลาสติก รวมถึงเป็นตัวทำปฏิกิริยาในห้องปฏิบัติการ
เกลือโซเดียมหรือเกลือแคลเซียมของกรดไซคลามิกใช้เป็นวัตถุให้ความหวานทดแทนน้ำตาลที่เรียกว่า "ไซคลาเมต"
เอริโกะ ยามางูจิ
เอริโกะ ยามางูจิ (; ; 12 ตุลาคม ค.ศ. 1991 – ) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น เธอเป็นลูกศิษย์ของโคจิ โฮริงูจิ และเคยอยู่ในลำดับนักหมากรุกญี่ปุ่นอาชีพหญิงอันดับที่ 63 หลังจากที่เคยอยู่ในอันดับที่ 39 โดยเธอมาจากตำบลมิซาซะ อำเภอโทฮากุ จังหวัดทตโตริ สำเร็จการศึกษาจากโรงเรียนมัธยมยามาวากิและมหาวิทยาลัยสตรีชิรายูริ ทั้งนี้ เธอเป็นที่รู้จักในฉายา "ยามาโตะนาเดชิโกะโจมตี"
ขณะที่อายุได้ 6 ขวบ เอริโกะ ยามางูจิ ได้เรียนหมากรุกญี่ปุ่นจากพ่อของเธอ ในช่วงเป็นนักเรียนชั้นประถมศึกษาปีที่ 1 การแข่งขันที่สร้างความประทับใจให้แก่เธอ คือ การแข่งขันแบบต่อแต้มหลังเทศกาลหมากรุกญี่ปุ่น 1 สัปดาห์ (โดยได้พบกับมานาบุ เซ็นซากิ ซึ่งอยู่ในระดับ 7 ดั้งในขณะนั้น) ช่วงนี้เอง ที่ทำให้เธอมีแรงบันดาลใจอยากเป็นนักหมากรุกญี่ปุ่นหญิงระดับอาชีพ โดยต้องการฝึกหมากรุกญี่ปุ่นที่โดโจเป็นประจำทุกวัน และเมื่อขึ้นสู่ชั้นประถมศึกษาปีที่ 3 เธอได้เข้าร่วมการแข่งขันแบบต่อหมากสองตัว (โดยได้พบกับอากิระ วาตานาเบะ ซึ่งอยู่ในระดับ 4 ดั้งในขณะนั้น) นับว่าเธอก้าวหน้าขึ้น หลังจากที่ได้รับการฝึกสอน
ค.ศ. 2002 เธอชนะรายการแข่งระดับสมัครเล่นคลาสเอ ส่วนในปี ค.ศ. 2003 เมื่อเธอมีอายุได้ 11 ปี ก็ได้เป็นหนึ่งใน 8 ผู้เล่นยอดเยี่ยมแห่งศึกเมจินหญิง ครั้งที่ 35
ค.ศ. 2016 ยามางูจิได้เลื่อนระดับขึ้นไปยัง 2 ดั้ง
ปลาหมูข้างลาย
ปลาหมูข้างลาย (; ) ปลาน้ำจืดชนิดหนึ่ง ในวงศ์ปลาหมู (Botiidae)
นับเป็นปลาหมูลายชนิดหนึ่ง มีลำตัวแบนข้าง หัวและจะงอยปากยื่นแหลม ตาเล็ก ใต้ตามีหนามโค้ง ปากเล็กและมีหนวดสั้น ๆ 3 คู่ ลำตัวสีน้ำตาลอ่อนหรือสีเทาคล้ำ ข้างลำตัวมีแถบสีคล้ำพาดตามแนวเฉียง 8-10 บั้ง และสีคล้ำตามแนวตั้ง ท้องสีจาง ครีบใสมีประสีคล้ำ ครีบหลังสั้น ครีบหางเว้าลึกและบั้งสีคล้ำตามขวาง
มีขนาดประมาณ 10-15 เซนติเมตร พบกระจายพันธุ์ตามแม่น้ำและแหล่งน้ำสายใหญ่ในพื้นที่ภาคกลาง, ภาคเหนือและอีสานของประเทศไทย, ลาว, กัมพูชา, เวียดนาม กินอาหารจำพวกสัตว์ไม่มีกระดูกสันหลังตามหน้าดินต่าง ๆ รวมถึงลูกกุ้งและแมลงน้ำ มีพฤติกรรมอยู่รวมกันเป็นฝูงใหญ่
เป็นปลาที่ได้รับความนิยมในการเลี้ยงเป็นปลาสวยงาม แต่มีอุปนิสัยก้าวร้าวมักไล่กัดปลาชนิดอื่น ๆ เสมอ ๆ
รายชื่อผลงานของไผ่ พงศธร
"บทความนี้เนื้อหาเกี่ยวกับผลงานของไผ่ พงศธร สำหรับบทความหลักดูที่" ไผ่ พงศธร
บทความนี้รวบรวมผลงานของไผ่ พงศธร นักร้อง นักแสดง ชาวไทย สังกัดแกรมมี่ โกลด์ ในเครือจีเอ็มเอ็ม แกรมมี่
รายชื่อภาพยนตร์ที่ทำเงินสูงสุดในประเทศญี่ปุ่น
นี่คือรายชื่อภาพยนตร์ที่ทำเงินสูงสุดในประเทศญี่ปุ่น เรียงตามรายได้จากโรงภาพยนตร์ในประเทศญี่ปุ่นของภาพยนตร์แต่ละเรื่อง
ปลาดุกบอน
"สำหรับปลาดักชนิดอื่น ดูที่: ปลาดุกดัก"
"สำหรับปลาวงศ์อื่น ดูที่: วงศ์ปลาดัก"
ปลาดุกบอน หรือ ปลาดัก เป็นปลาหนังน้ำจืดขนาดเล็กในสกุล "Olyra" อยู่ในวงศ์ปลากด (Bagridae) เป็นปลาขนาดเล็กที่กระจายพันธุ์ในภูมิภาคเอเชียตะวันออกเฉียงใต้ พบได้ตั้งแต่ภาคตะวันออกของอินเดีย, พม่า, ภาคตะวันตกของไทย ตลอดจนภูมิภาคอินโดจีน
โดยในภูมิภาคเอเชีย ปลาดุกบอนจะรู้จักกันในฐานะของปลานักสู้เหมือนกับปลากัด และถูกเลี้ยงเพื่อกัดกันเอาเงินเดิมพัน 
เดิมเคยถูกจัดให้อยู่ในวงศ์ Olyridae โดยมีบางชนิดอาจจะเป็นชื่อพ้องของกันและกัน
สตาร์ วอร์ส ไตรภาคต้น
สตาร์ วอร์ส ไตรภาคต้น () เป็นภาพยนตร์ไตรภาคชุดที่สองของสตาร์ วอร์ส โดยผ่านมุมมองของอนาคิน สกายวอลค์เกอร์ ซึ่งได้แก่ "", "" และ ""
จอร์จ ลูคัสได้ทำการสร้างภาพยนตร์สตาร์ วอร์ส ไตรภาคเดิมก่อน เนื่องจากสมัยนั้นยังไม่มีการใช้คอมพิวเตอร์กราฟิก หลังจากที่มีการใช้คอมพิวเตอร์กราฟิกแล้ว ลูคัสจึงทำการรีเมคสตาร์ วอร์ส ไตรภาคเดิมในปี ค.ศ.1997 และทำการสร้างภาพยนตร์สตาร์ วอร์ส ไตรภาคต้น ซึ่งเป็นภาคย้อนรอยของสตาร์ วอร์ส ไตรภาคเดิม ว่าทำไมพ่อของลุค สกายวอล์คเกอร์ถึงเป็นดาร์ธ เวเดอร์ และมาจากที่ไหน สาเหตุของการล่มสลายของสาธารณรัฐกาแลกติกและทำไมถึงมีจักรวรรดิกาแลกติกเข้ามาแทนที่
ปลากากาตา
ปลากากาตา เป็นสกุลของปลาหนังน้ำจืดในสกุล "Gagata" (/กา-กา-ตา/) ในวงศ์ปลาแค้ (Sisoridae)
จัดเป็นปลาในวงศ์นี้ที่มีขนาดเล็ก มีความยาวประมาณ 5.8 เซนติเมตร พบใหญ่สุด 30 เซนติเมตร มีลำตัวแบนข้างกว่าปลาในวงศ์เดียวกันชนิดอื่น ๆ โดยชื่อ "Gagata" เป็นการออกเสียงในภาษาถิ่นในรัฐเบงกอลที่เรียกปลาในสกุลนี้
เป็นปลาที่มีสีสันสวยงาม ลำตัวมีลวดลายสีดำพาดผ่านลำตัว และมีพฤติกรรมว่ายน้ำหาอาหารกินไปเรื่อย ๆ ตามพื้นทรายหรือพื้นน้ำ แตกต่างไปจากปลาชนิดอิ่นในวงศ์เดียวกันที่มักอยู่เฉย ๆ ซุ่มรออาหารมากกว่า
พบกระจายพันธุ์ในภูมิภาคเอเชียใต้ ตั้งแต่ อินเดีย, ปากีสถาน, เนปาล, พม่า และเทือกเขาตะนาวศรีและลุ่มแม่น้ำสาละวิน โดยพบได้ในตอนบนคือ ตอนล่างของจีน ในอินเดียพบได้ในแม่น้ำสายใหญ่ ๆ เช่น แม่น้ำคงคา, พรหมบุตร, มหานที, สินธุ และพบได้ในแม่น้ำสะโตงและอิรวดีในพม่า
โนราโซ
โนราโซ (; ) เป็นวงดนตรีดูโอชายจากประเทศเกาหลีใต้ ได้เปิดตัวในปี ค.ศ. 2005 โดยมีสมาชิก 2 คน คือ โช บิน และ อี ฮย็อก พวกเขาได้มีส่วนร่วมในรายการวาไรตีโชว์ทางดนตรี "Immortal Songs"
จอห์น เอมัส
จอห์น เอ. เอมัส, จูเนียร์ (; เกิด 27 ธันวาคม ค.ศ. 1939) เป็นนักแสดงชาวอเมริกัน เขารับบทเป็น เจมส์ อีแวนส์ ซีเนียร์. ในละครชุดทางโทรทัศน์เรื่อง "Good Times" ในปี ค.ศ. 1970 ผลงานทางโทรทัศน์ของเขามีหลายบทบาท เช่น "The Mary Tyler Moore Show" ซึ่งทำให้เขาได้รับการเสนอชื่อเข้าชิงรางวัลเอมมี และรับบทเป็น พลเรือเอกเพอร์ซี ฟิทซ์วอลเลซ ใน "เดอะเวสต์วิง (The West Wing)" เขายังได้รับบทเป็นพ่อของวิลล์ สมิธ ในซิตคอมอเมริกัน "เดอะเฟรชพรินซ์ออฟเบลแอร์"
นอกจากนี้เขายังปรากฏตัวบนละครบรอดเวย์และในภาพยนตร์หลายเรื่องตลอดอาชีพ 4 ทศวรรษที่ผ่านมา เขายังได้รับการเสนอชื่อเข้าชิงรางวัลไพรม์ไทม์เอมมี และ อิมเมจ อวอด์ส
ทางหลวงสหรัฐหมายเลข 11
ทางหลวงสหรัฐหมายเลข 11 () เป็นทางหลวงสหรัฐแนวเหนือ-ใต้ มีระยะทาง 1,645 ไมล์ (2,647 กิโลเมตร) พาดผ่านพื้นที่ทางตะวันออกของสหรัฐอเมริกา ปลายทางทิศใต้ของทางหลวงสายนี้อยู่ที่ทางหลวงสหรัฐหมายเลข 90 ใน Bayou Sauvage National Wildlife Refuge ซึ่งตั้งอยู่ทางทิศตะวันออกของนิวออร์ลีนส์ รัฐลุยเซียนา ส่วนปลายทางทิศเหนืออยู่ที่เขตแดนแคนาดา-สหรัฐอเมริกา ในเราเซสพอยต์ รัฐนิวยอร์ก เชื่อมต่อกับทางหลวงรัฐควิเบกหมายเลข 223 ทางหลวงหมายเลข 11 สร้างขึ้นในปี ค.ศ. 1926 เส้นทางส่วนมากเป็นไปตามแผนทางหลวงเดิม
จนกระทั่งในปี ค.ศ. 1929 ทางหลวงหมายเลข 11 มีปลายทางทิศใต้แค่ที่เมืองพิคายูน รัฐมิสซิสซิปปี บริเวณแม่น้ำเพิร์ล เขตแดนรัฐลุยเซียนา และต่อมาได้ขยายเส้นทางไปยังรัฐลุยเซียนา
ทางหลวงหมายเลข 11 ผ่านสะพานเมสตรี ข้ามเลกพอนต์ชาร์เทรน หลังจากหกสัปดาห์ที่พายุเฮอร์ริเคนแคทรีนาพัดถล่ม ทางหลวงหมายเลย 11 นี้เป็นเพียงเส้นทางเดียวที่จะออกจากตัวเมืองนิวออร์ลีนส์ทางด้านทิศตะวันออก เพราะว่ามีโครงสร้างที่แข็งแรง ส่วนสะพานคู่อินเตอร์สเตต 10 และสะพานฟอร์ตไพก์ของทางหลวงสหรัฐหมายเลข 90 ได้ถูกพายุพัดเสียหาย
อินเตอร์สเตต 81 ได้ก่อสร้างขึ้นในยุค 1960 เส้นทางขนานไปกับทางหลวงสหรัฐหมายเลข 11 เมื่อเลยปลายทางทิศใต้ของอินเตอร์สเตต 81 ไปแล้ว ได้มีอินเตอร์สเตตสายอื่นมาขนานกับทางหลวงหมายเลข 11 โดยเฉพาะอินเตอร์สเตต 59 ซึ่งเชื่อมต่อกับอินเตอร์สเตต 81 ด้วยอินเตอร์สเตต 40, อินเตอร์สเตต 75 และอินเตอร์สเตต 24
โรคเส้นประสาทตากับไขสันหลังอักเสบ
โรคเส้นประสาทตากับไขสันหลังอักเสบ () หรือ โรคเดวิค (), กลุ่มอาการเดวิค () เป็นโรคที่มีอาการแสดงได้หลาหลาย เกิดจากการอักเสบและการเสื่อมของเยื่อหุ้มเซลล์ประสาท (ไมอิลิน) ของเส้นประสาทออปติกและไขสันหลัง อาจเกิดขึ้นครั้งเดียวแล้วหายไป หรือเกิดขึ้นซ้ำก็ได้
อาการท้องร่วง
อาการท้องร่วง () เป็นภาวะมีการถ่ายอุจจาระเหลวหรือเป็นน้ำอย่างน้อยสามครั้งต่อวัน มักกินเวลาไม่กี่วันและอาจทำให้เกิดภาวะขาดน้ำจากการเสียสารน้ำ อาการแสดงของภาวะขาดน้ำมักเริ่มด้วยการเสียความตึงตัวของผิวหนังและบุคลิกภาพเปลี่ยน ซึ่งสามารถลุกลามเป็นการถ่ายปัสสาวะลดลง สีผิวหนังซีด อัตราหัวใจเต้นเร็ว และการตอบสนองลดลงเมื่อภาวะขาดน้ำรุนแรง อย่างไรก็ดี อุจจาระเหลวแต่ไม่เป็นน้ำในทารกที่กินนมแม่อาจเป็นปกติ
สาเหตุที่พบบ่อยที่สุด คือ การติดเชื้อของลำไส้อาจเนื่องจากไวรัส แบคทีเรียหรือปรสิต เป็นภาวะที่เรียก กระเพาะและลำไส้เล็กอักเสบ (gastroenteritis) การติดเชื้อเหล่านี้มักได้รับจากอาหารหรือน้ำที่มีการปนเปื้อนอุจจาระ หรือโดยตรงจากบุคคลอื่นที่ติดเชื้อ อาการท้องร่วงอารจแบ่งได้เป็นสามประเภท คือ อาการท้องร่วงเป็นน้ำระยะสั้น อาการท้องร่วงเป็นเลือดระยะสั้น และหากกินเวลานานกว่าสองสัปดาห์จะเป็นอาการท้องร่วงเรื้อรัง อาการท้องร่วงเป็นน้ำระยะสั้นอาจเนื่องจากการติดเชื้ออหิวาตกโรคซึ่งพบยากในประเทศพัฒนาแล้ว หากมีเลือดอยู่ด้วยจะเรียก โรคบิด อาการท้องร่วงมีบางสาเหตุที่ไม่ได้เกิดจากการติดเชื้อซึ่งมีภาวะต่อมไทรอยด์ทำงานเกิน ภาวะไม่ทนต่อแล็กโทส (แพ้นม) โรคลำไส้อักเสบ ยาจำนวนหนึ่ง และกลุ่มอาการลำไส้ไวเกินต่อการกระตุ้น ในผู้ป่วยส่วนมาก ไม่จำเป็นต้องเพาะเชื้ออุจจาระเพื่อยืนยันสาเหตุแน่ชัด
การป้องกันอาการท้องร่วงจากการติดเชื้อทำได้โดยปรับปรุงการสุขาภิบาล มีน้ำดื่มสะอาดและล้างมือด้วยสบู่ แนะนำให้เลี้ยงลูกด้วยนมแม่อย่างน้อยหกเดือนเช่นเดียวกับการรับวัคซีนโรตาไวรัส สารน้ำเกลือแร่ (ORS) ซึ่งเป็นน้ำสะอาดที่มีเกลือและน้ำตาลปริมาณหนึ่ง เป็นการรักษาอันดับแรก นอกจากนี้ยังแนะนำยาเม็ดสังกะสี มีการประเมินว่าการรักษาเหล่านี้ช่วยชีวิตเด็ก 50 ล้านคนใน 25 ปีที่ผ่านมา เมื่อบุคคลมีอาการท้องร่วง แนะนำให้กินอาหารเพื่อสุขภาพและทารกกินนมแม่ต่อไป หากหา ORS พาณิชย์ไม่ได้ อาจใช้สารละลายทำเองก็ได้ ในผู้ที่มีภาวะขาดน้ำรุนแรง อาจจำเป็นต้องให้สารน้ำเข้าหลอดเลือดดำ ทว่า ผู้ป่วยส่วนมากสามารถรักษาได้ดีด้วยสารน้ำทางปาก แม้ว่ามีการใช้ยาปฏิชีวนะน้อย แต่อาจแนะนำให้ผู้ป่วยซึ่งมีอาการท้องร่วงเป็นเลือดและไข้สูง ผู้ที่มีอาการท้องร่วงรุนแรงหลังท่องเที่ยว และผู้ที่เพาะแบคทีเรียหรือปรสิตบางชนิดขึ้นในอุจจาระ โลเพอราไมด์อาจช่วยลดจำนวนการถ่ายอุจจาระ แต่ไม่แนะนำในผู้ป่วยรุนแรง
มีผู้ป่วยอาการท้องร่วงประมาณ 1,700 ถึง 5,000 ล้านคนต่อปี พบมากที่สุดในประเทศกำลังพัฒนาซึ่งเด็กเล็กมีอาการท้องร่วงโดยเฉลี่ย 3 ครั้งต่อปี มีการประเมินยอดผู้เสียชีวิตจากอาการท้องร่วง 1.26 ล้านคนในปี 2556 ลดลงจาก 2.58 ล้านคนในปี 2533 ในปี 2555 อาการท้องร่วงเป็นสาเหตุการเสียชีวิตที่พบมากที่สุดอันดับสองในเด็กอายุน้อยกว่า 5 ปี (0.76 ล้านคนหรือ 11%) คราวอาการท้องร่วงบ่อยยังเป็นสาเหตุทุพโภชนาการที่พบมากและเป็นสาเหตุที่พบมากที่สุดในเด็กอายุน้อยกว่าห้าปี ปัญหาระยะยาวอื่นซึ่งอาจเกิดได้มีการเติบโตช้าและพัฒนาการทางสติปัญญาไม่ดี
ทางหลวงสหรัฐหมายเลข 20
ทางหลวงสหรัฐหมายเลข 20 () เป็นทางหลวงสหรัฐแนวตะวันออก-ตะวันตก เลข "0" ในหมายเลขทางหลวงบ่งบอกว่าทางหลวงหมายเลข 20 นี้เป็นทางหลวงชายฝั่งสู่ชายฝั่ง กล่าวคือ เป็นทางหลวงที่มีเส้นทางจากชายฝั่งหนึ่งไปยังอีกชายฝั่งหนึ่ง มีระยะทาง เป็นถนนที่ยาวที่สุดในสหรัฐอเมริกา และเส้นทางขนานกับอินเตอร์สเตต 90 ทางหลวงหมายเลข 20 นี้มีเส้นทางไม่ต่อเนื่องกันเมื่อผ่านอุทยานแห่งชาติเยลโลว์สโตน เพราะไม่มีการกำหนดหมายเลขเมื่อถนนเส้นนี้เข้ามาในเขตอุทยาน
เมื่ออยู่ในรัฐออริกอน หมายเลขของทางหลวงหมายเลข 20 และทางหลวงหมายเลข 30 ไม่เป็นไปตามกฎการกำหนดหมายเลขของทางหลวงสหรัฐ เพราะทางหลวงหมายเลข 30 ไปมีจุดเริ่มต้นและวิ่งขนานไปกับทางหลวงหมายเลข 20 ด้านทิศเหนือ ไปจนถึงเขตแดนของรัฐ เมื่อมาถึงบริเวณเมืองโคลด์เวลล์ รัฐไอดาโฮ ทางหลวงทั้งสองสายก็ได้ทับซ้อนกันและมีเส้นทางในตำแหน่งที่ถูกต้อง กล่าวคือ ทางหลวงหมายเลข 30 จะวิ่งขนานกับทางหลวงหมายเลข 20 ด้านทิศใต้แทน เป็นเพราะว่า เมื่อก่อนทางหลวงหมายเลข 30 อยู่ในแผนของทางหลวงชายฝั่งสู่ชายฝั่ง ในขณะที่ทางหลวงหมายเลข 20 ไม่ได้อยู่ในแผน เพราะเคยมีปลายทางทิศตะวันออกอยู่ตรงทางเข้าของอุทยานเยลโลว์สโตน แต่ต่อมาได้รับการขยายจนสุดชายฝั่งเมื่อปี ค.ศ. 1940
ปัจจุบัน ทางหลวงหมายเลข 20 มีปลายทางทิศตะวันออกในเมืองบอสตัน รัฐแมสซาชูเซตส์ ที่เคนมอร์สแควร์ ซึ่งมาบรรจบกับทางหลวงรัฐแมสซาชูเซตส์หมายเลข 2 ส่วนปลายทางทิศตะวันตกอยู่ในเมืองนิวพอร์ต รัฐออริกอน ที่ทางแยกกับทางหลวงหมายเลข 101 ห่างจากมหาสมุทรแปซิฟิกเพียง 1 ไมล์
สถานีรถไฟฮามามัตสึ
สถานีรถไฟฮามามัตสึ () เป็นสถานีรถไฟของรถไฟสายหลักโทไกโดและโทไกโด ชิงกันเซ็งในเมืองฮามามัตสึ จังหวัดชิซูโอกะ ดำเนินงานโดยบริษัทรถไฟญี่ปุ่นตอนกลาง (JR ตอนกลาง) สามารถเดินเท้าจากสถานีนี้ไปขึ้นรถไฟสายเอ็นชูที่สถานีรถไฟชินฮามามัตสึได้ ซึ่งตั้งอยู่ห่างออกไปราว 3 นาที
อัตลักษณ์ประจำสถานี
อัตลักษณ์ประจำสถานี () หรือที่เรียกกันว่า ไอเด้นท์ () คือส่วนหนึ่งของสถานีวิทยุ หรือสถานีโทรทัศน์ ซึ่งจะบอกชื่อประจำรายการ หรือชื่อประจำสถานีที่ออกอากาศอยู่ในขณะนั้น อัตลักษณ์ประจำสถานียังมีส่วนเกี่ยวกับโลโก้ผลิตที่ใช้ในรายการโทรทัศน์และภาพยนตร์ต่างๆด้วย
ในการออกอากาศรายการทางโทรทัศน์ เมื่อจบช่วงนั้นของรายการที่ออกอากาศอยู่แล้ว จะแสดงอัตลักษณ์ประจำสถานี เพื่อเป็นการปิดท้ายช่วงนั้นของรายการ
สำหรับในประเทศไทยนั้น ไอเด้นท์จะรู้จักกันในชื่อ มอนเทจ () ส่วนประเทศกัมพูชาและเวียดนามจะรู้จักกันในชื่อ อินเตอร์ลูด ()
การใช้ไอเด้นท์ในฟิลิปปินส์จะแตกต่างจากที่ประเทศอื่นๆใช้ คือนำมาใช้สำหรับบอกฤดูที่ออกอากาศรายการนั้น แทนที่จะบอกชื่อและสัญลักษณ์ประจำรายการหรือสถานีโทรทัศน์ อันได้แก่ "tag-init (ฤดูร้อน), tag-ulan (ฤดูฝน), และ Pasko (ฤดูช่วงวันคริสต์มาส)" โดยจะแสดงผลเป็นระยะเวลา 3-6 นาที ทั้งนี้ขึ้นอยู่กับสถานีโทรทัศน์ด้วย โดยไอเด้นท์ที่ออกอากาศระยะเวลายาวที่สุดมีชื่อว่า "Thank You Ang Babait Ninyo" ซึ่งออกอากาศทางช่องเอบีเอส-ซีชีเอ็น เมื่อ พ.ศ. 2557 โดยออกอากาศเป็นระยะเวลารวมทั้งสิ้น 10 นาที 36 วินาที
สำหรับสถานีวิทยุและโทรทัศน์ในออสเตรเลียนั้น จะใช้ชื่อเมือง ชื่ออำเภอ หรือชื่อบริษัทที่ออกอากาศในอัตลักษณ์ประจำสถานี เช่น ชาร์เตอร์ส ทาวเวอร์ส เป็นต้น โดยอัตลักษณ์ของสถานีโทรทัศน์ต่างๆจะใช้ชื่อบริษัทที่ออกอากาศแทน
สถานีโทรทัศน์ในสหราชอาณาจักร และในทวีปยุโรปนั้น จะแสดงอัตลักษณ์ประจำสถานีกับแสดงการแจ้งผังรายการไปในเวลาเดียวกัน โดยรูปแบบกราฟิกที่นำมาใช้ในไอเด้นท์ยุคแรกๆของสถานีโทรทัศน์ต่างๆในสหราชอาณาจักร และในทวีปยุโรป มีวิวัฒนาการมาจากสิ่งประดิษฐ์เครื่องจักรกลทั้งสิ้น (ตัวอย่างเช่น สัญลักษณ์ลูกโลกที่บีบีซีนำมาใช้) และในสมัยคริสต์ทศวรรษ 1980 ก็ได้เริ่มมีการนำระบบคอมพิวเตอร์มาใช้ในการสร้างงานกราฟิกประเภทนี้ด้วย และจะใช้ไอเด้นท์พิเศษเมื่อออกอากาศในช่วงเทศกาลต่างๆ โดยตกแต่งให้เหมาะกับช่วงเทศกาลนั้นด้วย
การถ่ายอุจจาระ
การถ่ายอุจจาระเป็นขั้นสุดท้ายของการย่อยอาหาร โดยสิ่งมีชีวิตกำจัดของเสียทั้งที่เป็นของแข็ง กึ่งแข็งกึ่งเหลวและ/หรือของเหลวจากทางเดินอาหารโดยทางทวารหนัก
มนุษย์ขับถ่ายอุจจาระมีความถี่แปรผันตั้งแต่วันละหลายครั้งจนถึงไม่กี่ครั้งต่อสัปดาห์ ระลอกการหดตัวของกล้ามเนื้อ (เรียกว่า การบีบรูด) ในผนังของลำไส้ใหญ่เคลื่อนอุจจาระผ่านทางเดินอาหารสู่ไส้ตรง อาหารที่ไม่ถูกย่อยอาจถูกขับออกด้วยวิธีนี้ด้วย กระบวนการดังกล่าวเรียก egestion
ทางหลวงสหรัฐหมายเลข 21
ทางหลวงสหรัฐหมายเลข 21 () เป็นทางหลวงสหรัฐแนวเหนือ-ใต้ มีระยะทาง จากอุทยานรัฐฮันติงไอส์แลนด์ (Hunting Island State Park) รัฐเซาท์แคโรไลนา ถึงเมืองวิทวิลล์ รัฐเวอร์จิเนีย
เวลาเท่านั้น
"เวลาเท่านั้น" เป็นซิงเกิลในปี พ.ศ. 2558 ของวงบอดี้สแลม ประพันธ์เนื้อร้อง-แต่งทำนองโดย อาทิวราห์ คงมาลัย (ตูน บอดี้สแลม) และเรียบเรียงโดย บอดี้สแลม โดยซึ่งเป็นเพลงที่มีเนื้อหาให้กำลังใจคนที่ถูกกล่าวหา ว่าร้าย ดูถูก เหยียดหยาม แต่แล้วเวลาเท่านั้น ที่จะเป็นเครื่องพิสูจน์ และช่วยคลี่คลายทุกอย่าง
นอกจากนี้ ตูน บอดี้สแลม ได้กล่าวถึงเพลงนี้ว่า "ถ้าเราใช้ชีวิตอยู่กับคำพูดเหล่านั้น เราก็คงไม่มีความสุข เรารู้ตัวเราดี หากเขาไม่ชอบเรา เราพูดอะไรเขาก็ไม่เชื่อ ให้เวลาเป็นเครื่องพิสูจน์ เวลาเท่านั้นจะตอบทุกอย่างเอง"
มิวสิกวีดิโอนี้เผยแพร่ครั้งแรกในวันที่ 19 กรกฎาคม พ.ศ. 2558 ในรายการ เปอร์สเปกทิฟ ทางช่อง 9 เอ็มคอตเอชดี
ฟุตบอลทีมชาติจาเมกา
ฟุตบอลทีมชาติจาเมกา คือทีมฟุตบอลตัวแทนของประเทศจาเมกา ในการแข่งขันฟุตบอลระหว่างชาติ ควบคุมและบริหารงานโดยสหพันธ์ฟุตบอลจาเมกา หรือ เจเอฟเอฟ เป็นทีมชาติที่มีผลงานดีอันดับต้นๆทีมหนึ่งในบรรดาทีมชาติที่ตั้งอยู่ในแถบทะเลแคริบเบียนและโซนคอนคาแคฟ
ทีมชาติจาเมกามีผลงานชนะเลิศในการแข่งขันฟุตบอลแคริบเบียน คัพ ถึง 6 สมัย โดยในการแข่งขันแคริบเบียน คัพ 2017 ที่เกาะมาร์ตีนิก ทีมชาติจาเมกาสามารถเข้าถึงรอบชิงชนะเลิศ ก่อนจะแพ้ให้กับฟุตบอลทีมชาติกือราเซา
นอกจากนี้ทีมชาติจาเมกายังเป็นชาติเดียวจากทีมชาติกลุ่มประเทศในแถบทะเลแคริบเบียนที่สามารถเข้าไปถึงรอบชิงชนะเลิศในการแข่งขันคอนคาแคฟ โกลด์คัพ โดยแพ้ในรอบชิงชนะเลิศให้กับทีมชาติเม็กซิโก ในคอนคาแคฟ โกลด์คัพ 2015 ที่เมืองฟิลาเดลเฟีย สหรัฐอเมริกา
สำหรับในการแข่งขันฟุตบอลโลก จาเมกาเคยผ่านเข้าไปเล่นในรอบสุดท้าย 1 ครั้ง ในฟุตบอลโลก 1998 ที่ประเทศฝรั่งเศส
ทางหลวงสหรัฐหมายเลข 30
ทางหลวงสหรัฐหมายเลข 30 () เป็นทางหลวงสหรัฐแนวตะวันออก-ตะวันตก ทางหลวงมีเส้นทางพาดผ่านภาคเหนือของสหรัฐอเมริกา ทางหลวงเส้นนี้เป็นทางหลวงสหรัฐที่ยาวที่สุดเป็นอันดับ 3 รองจากทางหลวงสหรัฐหมายเลข 20 และทางหลวงสหรัฐหมายเลข 6 ปลายทางทิศตะวันตกของทางหลวงหมายเลข 30 อยู่ที่อัสตอเรีย รัฐออริกอน ปลายทางทิศตะวันออกอยู่ที่แอตแลนติกซิตี รัฐนิวเจอร์ซีย์ ทางหลวงเส้นนี้มีเส้นทางขนานและใช้เส้นทางร่วมกันกับทางหลวงอินเตอร์สเตตเป็นระยะทางจำนวนมาก จึงได้มีการจัดการเพื่อที่จะหลีกเลี่ยงการถอดถอนหมายเลข ซึ่งเกิดขึ้นได้ในทางหลวงระยะไกล เช่น ทางหลวงสหรัฐหมายเลข 66
ทางหลวงประวัติศาสตร์ลิงคอล์น มีเส้นทางข้ามสหรัฐอเมริกา (จากนครนิวยอร์ก ถึงซานฟรานซิสโก) ได้กลายเป็นส่วนหนึ่งของทางหลวงหมายเลข 30 ซึ่งยังคงเป็นที่รู้จักด้วยชื่อนั้นในหลายแห่ง
ทางหลวงสหรัฐหมายเลข 31
ทางหลวงสหรัฐหมายเลข 31 () เป็นทางหลวงสหรัฐแนวเหนือ-ใต้ เชื่อมต่อจากทิศใต้ที่รัฐแอละแบมา ถึงทิศเหนือที่รัฐมิชิแกน ปลายทางทิศใต้อยู่ที่ทางแยก ซึ่งตัดกับทางหลวงสหรัฐหมายเลข 90/ทางหลวงสหรัฐหมายเลข 98 ในเมืองสเปนนิชฟอร์ต รัฐแอละแบมา ส่วนปลายทางทิศเหนืออยู่ที่ทางแยกต่างระดับ ซึ่งตัดกับอินเตอร์สเตต 75 บริเวณทิศใต้ของเมืองแมกคินอซิตี รัฐมิชิแกน
ครั้งหนึ่ง ทางหลวงหมายเลข 31 เคยมีเส้นทางข้ามช่องแคบแมกคินอโดยใช้เรือข้ามฟากบรรทุกรถยนต์ เพื่อที่จะไปตัดกับทางหลวงสหรัฐหมายเลข 2 บริเวณทิศเหนือของ เซนต์อิกเนซ รัฐมิชิแกน ในคาบสมุทรมิชิแกนตอนบน ในเวลาต่อมา ได้มีสะพานแมกคินอ ซึ่งเป็นสะพานที่อินเตอร์สเตต 75 ผ่าน นอกจากนี้ ทางหลวงเส้นนี้ในอดีตยังเคยมีเส้นทางเข้าไปในดาวน์ทาวน์เมืองโมบีล รัฐแอละแบมา ด้วยสะพานยาวข้ามอ่าวโมบีล
มีน (เพลง)
มีน () เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์ จากสตูดิโออัลบั้มที่สาม "สปีกนาว" (2010) เพลงเขียนโดยสวิฟต์ ผลิตร่วมกับนาธาน แชปแมน เพลงถูกเผยแพร่ทางคลื่นวิทยุเพลงคันทรีในวันที่ 13 มีนาคม ค.ศ. 2011 เป็นซิงเกิลที่สามจากอัลบั้ม"สปีกนาว" "มีน" ได้รับคำวิจารณ์ด้านบวกจากนักวิจารณ์ว่ามีรายละเอียดไพเราะเสนาะหูและเสียงเป็นคันทรีอย่างลึกซึ้ง เพลงได้รับความสำเร็จในเชิงพาณิชย์ในประเทศสหรัฐอเมริกาและแคนาดาเปิดตัวครั้งแรกที่อันดับ 11 บนชาร์ตบิลบอร์ดฮอต100 และอันดับที่ 10 บนชาร์ต ทั้งนี้ยังปรากฏบนที่อันดับ 45
มิวสิกวิดีโอกำกับโดยเดคลัน ไวท์บลูมที่พัฒนาแนวความคิดร่วมกับสวิฟต์ เพลงได้รับการชื่นชมจากนักวิจารณ์ สวิฟต์ได้แสดงสดเพลง "มีน" เป็นครั้งแรกที่งานประกาศผลรางวัลอะคาเดมีออฟคันทรีมิวสิกอะวอดส์ครั้งที่ 46 เมื่อวันที่ 3 เมษายน 2011 และเพลงได้รับรางวัลแกรมมีในสาขา Best Country Song และ Best Country Solo Performance ในการประกาศผลรางวัลแกรมมีครั้งที่ 54 ทั้งนี้นิตยสารโรลลิงสโตนยังได้จัดให้เพลงมีนอยู่อันดับที่ 24 ในรายชื่อของ 100 เพลงคันทรีที่ดีที่สุดตลอดกาล
"มีน" ได้แสดงสดครั้งแรกที่ 46th Annual Academy of Country Music Awards เมื่อ 3 เมษายน 2011 ในเดือนพฤษภาคม 2011 สวิฟต์แสดงสดในรายการ "The Ellen DeGeneres Show" ทั้งนี้สวิฟต์ยังแสดงสดในงานประกาศผลรางวัลแกรมมีอวอร์ดครั้งที่ 54 ในปี 2012 ซึ่งได้เปลี่ยนเปลี่ยนเนื้อเพลงบรรทัดแรกในท่อนฮุกสุดท้ายเป็น "Someday, I'll be singin' this at the Grammys" รวมถึงในคอนเสิร์ต Speak Now World Tour ของเธอ และสุดท้ายในปี 2013 และ 2014 ที่คอนเสิร์ต The Red Tour ของเธอด้วย
คีตราชนิพนธ์ บทเพลงในดวงใจราษฎร์
คีตราชนิพนธ์ บทเพลงในดวงใจราษฎร์ เป็นโครงการภาพยนตร์สั้นโครงการพิเศษที่ร่วมมือกันระหว่างสองค่ายภาพยนตร์และสองเอกชน โดยมีบุญรอด บริวเวอร์รี่ และ สิงห์ คอร์ปอเรชัน เป็นผู้สนับสนุนหลัก โครงการดังกล่าวเป็นการจัดทำในวาระมหามงคล เฉลิมพระชนมพรรษาพระบาทสมเด็จพระปรมินทรมหาภูมิพลอดุลยเดช โดยใช้แรงบันดาลใจจากพระอัจฉริยภาพทางด้านดนตรี ถ่ายทอดออกมาเป็นภาพยนตร์สั้นสี่เรื่องสี่ความหมายสะท้อนชีวิตต่างวัย
ภาพยนตร์ดังกล่าวเข้าฉายในประเทศไทยครั้งแรกวันที่ 7-10 พฤษภาคม พ.ศ. 2558 และเข้าฉายอีกครั้งในวันที่ 2-25 ธันวาคม พ.ศ. 2558 ณ โรงภาพยนตร์ในเครือเมเจอร์ ซีนีเพล็กซ์ โดยไม่เสียค่าใช้จ่ายในการเข้าชม และช่องวันได้นำมาฉายผ่านทางฟรีทีวีครั้งแรกในโอกาสวันขึ้นปีใหม่ ในวันที่ 1 มกราคม พ.ศ. 2559 เวลา 21.00 - 23.30 น. และถูกนำกลับมาฉายซ้ำอีกถึงสามครั้ง ครั้งแรกทางช่องวันในวันที่ 14 กุมภาพันธ์ พ.ศ. 2559 เวลา 22.00 น. ในรายการวันเธียเตอร์ ครั้งที่สองทางสถานีวิทยุโทรทัศน์กองทัพบกทุกวันศุกร์ เวลา 20.45 น. หลังรายการคืนความสุขให้คนในชาติ ตั้งแต่ศุกร์ที่ 8 เมษายน พ.ศ. 2559 ถึงวันศุกร์ที่ 29 เมษายน พ.ศ. 2559 และครั้งที่สามทางช่องวันและไลน์ทีวีในวันที่ 18-21 ตุลาคม พ.ศ. 2559 เวลา 21.30-22.00 น. และรีรันทางช่องจีเอ็มเอ็ม 25 ในวันที่ 19-22 ตุลาคม พ.ศ. 2559 เวลา 9.30-10.30 น. และ 15.30-16.30 น. เพื่อเป็นการถ่ายทอดพระอัจฉริยภาพทางด้านดนตรี และเป็นการถวายความอาลัยแด่พระบาทสมเด็จพระปรมินทรมหาภูมิพลอดุลยเดช
สมเด็จพระวันรัต (จับ ฐิตธมฺโม)
สมเด็จพระวันรัต นามเดิม จับ สุนทรมาศ ฉายา ตธมฺโม เป็นสมเด็จพระราชาคณะฝ่ายธรรมยุติกนิกาย ได้ดำรงตำแหน่งสำคัญในคณะสงฆ์ไทย เช่น เจ้าอาวาสวัดโสมนัสราชวรวิหาร เจ้าคณะภาค 16-17-18 (ธรรมยุต) และกรรมการมหาเถรสมาคม
สมเด็จพระวันรัต มีนามเดิมว่า จับ สุนทรมาศ เกิดเมื่อวันพุธที่ 20 กุมภาพันธ์ พ.ศ. 2449 เป็นบุตรคนที่สามของนายผุดและนางร่ม ภูมิลำเนาอยู่ตำบลตะเครียะ อำเภอระโนด จังหวัดสงขลา เมื่อโตขึ้นได้เข้าศึกษาที่โรงเรียนประชาบาลวัดตะเครียะ (ปัจจุบันคือโรงเรียนเกษตรชลธี) จนจบชั้นประถมศึกษา
เดือนมิถุนายน พ.ศ. 2466 ขณะอายุได้ 17 ปี ได้บบวชเป็นสามเณรที่วัดตะเครียะ โดยมีพระครูธรรมจักการาม (เทพ ตญาโณ) เจ้าอาวาสวัดประดู่หอม เจ้าคณะจังหวัดพัทลุงในขณะนั้น เป็นพระอุปัชฌาย์ ศึกษาพระปริยัติธรรมแผนกธรรม จนสอบได้นักธรรมชั้นตรีในปี พ.ศ. 2467 และได้นักธรรมชั้นโทในปีถัดมา
วันพุธที่ 2 มิถุนายน พ.ศ. 2469 ได้บวชเป็นพระภิกษุที่วัดศาลาหลวงล่าง โดยมีพระราชเมธี (จู อิสฺสรญาโณ) เจ้าอาวาสวัดมัชฌิมาวาส เจ้าคณะจังหวัดสงขลาในขณะนั้น เป็นพระอุปัชฌาย์ พระครูวิจารณ์ศีลคุณ (แดง ปุปฺผโก) เจ้าอาวาสวัดตะเครียะ เป็นพระกรรมวาจาจารย์ ได้ฉายาว่า ตธมฺโม
พ.ศ. 2471 ได้ย้ายมาอยู่วัดเขมาภิรตาราม แล้วย้ายไปอยู่วัดพระยายัง เพื่อให้สะดวกต่อการเดินทางไปศึกษาที่วัดเทพศิรินทราวาส ศึกษาอยู่ 2 ปี ก็สอบได้เปรียญธรรม 3 ประโยค และสอบได้ต่อเนื่องมาจนกระทั่งปี พ.ศ. 2474 จึงสอบได้นักธรรมชั้นเอกและเปรียญธรรม 5 ประโยค ปีต่อมาพระครูวิจารณ์ธุรกิจ (แต้ม โฆสโก) ได้นำท่านไปฝากอยู่วัดโสมนัสวิหาร ท่านเล่าเรียนต่อมาจนสอบได้เปรียญธรรม 9 ประโยคในปี พ.ศ. 2485
วันที่ 24 ธันวาคม พ.ศ. 2479 ขณะยั้งเป็นพระเปรียญ 7 ประโยค ท่านได้รับแต่งตั้งเป็นพระคณาจารย์ตรีในทางจรนา หลังจากจบการศึกษาแล้ว ท่านได้รับแต่งตั้งให้ปฏิบัติหน้าที่ต่าง ๆ เช่น กรรมการตรวจประโยคบาลีสนามหลวง กรรมการนักธรรมสนามหลวง เจ้าหน้าที่กองตำรามหามกุฏราชวิทยาลัย
เมื่อตำแหน่งเจ้าอาวาสวัดโสมนัสราชวรวิหารว่างลง สมเด็จพระสังฆราชเจ้า กรมหลวงวชิรญาณวงศ์ ได้เสด็จมาที่วัดและประกาศแต่งตั้งพระมหาจับเป็นผู้รักษาการแทนในหน้าที่เจ้าอาวาสตั้งแต่วันที่ 8 กุมภาพันธ์ พ.ศ. 2489 ครั้นถึงวันที่ 18 มิถุนายน พ.ศ. 2491 จึงได้รับแต่งตั้งเป็นเจ้าอาวาส นอกจากนี้ยังได้รับแต่งตั้งเป็นเจ้าคณะภาค 16-17-18 (ธรรมยุต) ตั้งแต่วันที่ 16 มีนาคม พ.ศ. 2507 ได้เป็นกรรมการมหาเถรสมาคมตั้งแต่ พ.ศ. 2512 และเป็นกรรมการเถรสมาคมคณะธรรมยุตในปี พ.ศ. 2536 ตามลำดับ
เมื่อสมเด็จพระพุฒาจารย์ (อาจ อาสโภ) ผู้ปฏิบัติหน้าที่สมเด็จพระสังฆราชในขณะนั้น เดินทางไปปฏิบัติศาสนกิจที่ประเทศเนเธอร์แลนด์ ระหว่างวันที่ 13-18 เมษายน พ.ศ. 2532 สมเด็จพระวันรัต (จับ ฐิตธมฺโม) ในฐานะสมเด็จพระราชาคณะผู้อาวุโสสูงสุดโดยพรรษาในขณะนั้น จึงเป็นผู้ปฏิบัติหน้าที่สมเด็จพระสังฆราชตั้งแต่วันที่ 13 เมษายาน พ.ศ. 2532 จนสมเด็จพระพุฒาจารย์กลับจากปฏิบัติศาสนกิจสมเด็จพระวันรัต มรณภาพด้วยโรคหัวใจล้มเหลว เมื่อวันเสาร์ที่ 17 กุมภาพันธ์ พ.ศ. 2539 เวลา 06.30 น. ณ โรงพยาบาลพระมงกุฎเกล้า สิริอายุได้ พรรษา 70 ตั้งศพบำเพ็ญกุศล ณ ศาลาสมเด็จ 80 ปี วัดโสมนัสวิหาร พระบาทสมเด็จพระเจ้าอยู่หัวพระราชทานโกศไม้สิบสองประกอบศพ และรับศพอยู่ในพระบรมราชานุเคราะห์โดยตลอด มีพระพิธีธรรมสวดพระอภิธรรมเวลากลางคืน กำหนด 7 คืน
สถาบันภาษา จุฬาลงกรณ์มหาวิทยาลัย
สถาบันภาษา จุฬาลงกรณ์มหาวิทยาลัย () มีชื่อย่อคือ CULI เป็นสถาบันหนึ่งในจุฬาลงกรณ์มหาวิทยาลัย เปิดขึ้นอย่างเป็นทางการในวันที่ 27 พฤศจิกายน พ.ศ. 2520 ทำหน้าที่สำคัญ คือการให้บริการทางวิชาการด้านวิชาภาษาอังกฤษให้กับหน่วยงานต่าง ๆ ในจุฬาลงกรณ์มหาวิทยาลัย สำหรับคณะวิชาต่าง ๆ สถาบันภาษาจะส่งอาจารย์สอนวิชาภาษาอังกฤษพื้นฐานไปทำการสอนในคณะนั้น ๆ ยกเว้นนิสิตทั้งหลักสูตรภาษาไทยและหลักสูตรนานาชาติของคณะอักษรศาสตร์ จึงทำให้นิสิตจุฬาฯ หลักสูตรภาษาไทยในคณะอื่น ๆ ที่ไม่ใช่คณะอักษรศาสตร์ จะต้องผ่านการเรียนภาษาอังกฤษขั้นพื้นฐานจากสถาบันภาษาทุกคน ไม่มีข้อยกเว้นตามระดับคะแนนสอบเข้าวิชาภาษาอังกฤษเหมือนในมหาวิทยาลัยอื่น ๆ และสถาบันภาษายังจัดการสอนวิชาภาษาอังกฤษให้เหมาะสมกับคณะวิชานั้น ๆ อีกด้วย นอกจากหน้าที่ในการจัดสอนวิชาภาษาอังกฤษแล้ว สถาบันภาษายังมีศูนย์การเรียนรู้ด้วยตัวเองเพื่อสนุนทักษะการใช้ภาษาอังกฤษในทุกทักษะ
สถาบันภาษา จุฬาลงกรณ์มหาวิทยาลัย มีที่ตั้งอยู่ที่อาคารเปรมบุรฉัตร จุฬาลงกรณ์มหาวิทยาลัย ถนนพญาไท แขวงปทุมวัน เขตปทุมวัน กรุงเทพมหานคร 10330
นับตั้งแต่มีการสถาปนาจุฬาลงกรณ์มหาวิทยาลัยจนถึงปี พ.ศ. 2513 การเรียนการสอนภาษาอังกฤษในจุฬาลงกรณ์มหาวิทยาลัยเป็นเรื่องที่สำคัญและมีอยู่ในทุกภาคส่วนทางวิชาการของจุฬาฯ ตลอดช่วงระยะเวลานี้คณะอักษรศาสตร์ จุฬาลงกรณ์มหาวิทยาลัยเป็นองค์กรหลักในการจัดการเรียนการสอนให้กับหลายคณะและนิสิตของคณะอักษรศาสตร์เองด้วย ทำให้ไม่สามารถจัดการเรียนการสอนได้อย่างมีประสิทธิภาพ
ในปี พ.ศ. 2515 ก่อนมีการจัดการให้เป็นระเบียบร่วมกับบริติช เคานซิล ดร.ฟรานซิส ซี. จอห์นสัน ได้ทำการสำรวจระบบการสอนภาษาอังกฤษที่มีอยู่เดิมของจุฬาลงกรณ์มหาวิทยาลัย เขาได้ให้คำแนะนำที่สำคัญว่า มหาวิทยาลัยควรมีการจัดตั้งสถาบันส่วนกลางของมหาวิทยาลัยเพื่อให้บริการการสอนระดับกับนิสิตระดับปริญญาตรีทุกคน ราวสองเดือนต่อมา จุฬาฯ รับแนวคิดนี้และจัดตั้งคณะกรรมการเพื่อจัดทำรายละเอียดเพื่อจัดตั้งสถาบันลักษณะที่ ดร.ฟรานซิส ได้แนะนำมา ในขณะเดียวกันจุฬาฯ ก็ได้ติดต่อบริติช เคานซิลเพื่อขอความช่วยเหลือจากผู้เชี่ยวชาญเพื่อให้คำแนะนำเกี่ยวกับโครงการจัดตั้งสถาบันนี้ แต่ไม่สามารถทำได้เนื่องจากมีปัญหาบางอย่างในการเจรจาระหว่างรัฐบาลสหราชอาณาจักรกับกรมวิเทศสหการ (Department of Technical and Economic Cooperation – DTEC) เหตุนี้ทำให้โครงการต้องถูกพักเอาไว้ชั่วคราวจนถึงปี พ.ศ. 2518 จุฬาฯได้ดำเนินโครงการสถาบันภาษาต่อ
ในปี พ.ศ. 2520 โครงสถาบันภาษาได้พัฒนาครั้งใหญ่สถาบันภาษาได้ก่อตั้งขึ้นอย่างเป็นทางการในจุฬาลงกรณ์มหาวิทยาลัยตามประกาศของคณะปฏิวัติ ฉบับที่ 11 ลงวันที่ 7 พฤศจิกายน 2520 เพื่อให้บริการสอนและฝึกฝนภาษาอังกฤษ พร้อมทั้งการทำงานวิจัยและทดลองพัฒนาการเรียนการสอน ในปัจจุบันสถาบันภาษาได้ทำการสอนภาษาอังกฤษให้กับคณะวิชาทุกคณะในจุฬาลงกรณ์มหาวิทยาลัยพร้อมกับการส่งเสริมลักษณะนิสัยให้นิสิตสืบค้นและพัฒนาทักษะตามความสนใจ
สถาบันภาษา จุฬาลงกรณ์มหาวิทยาลัย ได้จัดตั้งศูนย์การเรียนรู้ด้วยตนเอง (Self Access Learning Center; SALC) ที่อาคารเปรมบุรฉัตร ชั้นสองตั้งแต่ภาคเรียนที่ 1 ปีการศึกษา 2533 ตามแนวคิดใหม่ว่า มหาวิทยาลัยเป็น “แหล่งค้นคว้าวิจัย” (College of Inquiry) ทั้งนี้ถือได้ว่าเป็นศูนย์การเรียนรู้ด้วยตนเองแห่งแรกๆ ของประเทศไทย ภายในศูนย์ฯ ได้จัดเตรียมทรัพยากรสารสนเทศภาษาอังกฤษหลากหลาย และคอมพิวเตอร์ติดตั้งซอฟต์แวร์สำหรับฝึกทักษะ ฟัง พูด อ่าน เขียน เช่น Tell Me More, English Discoveries, English20 Interactive บริการพื้นที่สำหรับกิจกรรมการเรียนรู้หลายอย่างแก่นิสิตจุฬาฯ ดังนี้
ยศทหารกองทัพบกกรีซ
ตารางข้างล่างต่อไปนี้คือข้อมูลเกี่ยวกับยศทหารบกของกองทัพบกกรีซ.
ค.ศ. 1913 ยศจอมพล สำหรับสมเด็จพระราชาธิบดีในฐานะจอมทัพแห่งเฮเลนิก ตั้งแต่รัชสมัย สมเด็จพระราชาธิบดีคอนสแตนตินที่ 1ระหว่างสงครามบอลข่าน ในปีค.ศ. 1939 สมเด็จพระราชาธิบดีจอร์จที่ 2 ทรงดำรงพระยศจอมพลหลังจากขึ้นครองราชย์ตรั้งที่ 2, ต่อมาได้มีการพระราชทานยศจอมพลแก่ อเล็กซานดรอส ปาปากอส เพิ่มตราพระปรมาภิทัยสมเด็จพระเจ้าปัฟโลสใต้คทาจอมพล
พงษ์ศักดิ์ จันทรุกขา
พงษ์ศักดิ์ จันทรุกขา (ชื่อเดิม นายสงคราม) เกิดเมื่อวันที่ 21 ธันวาคม พ.ศ. 2479 ที่บ้านดอนใหญ่ อำเภอศรีเมืองใหม่ จังหวัดอุบลราชธานี เป็นบุตรนายสุขุม - นางแดง จันทรุกขา จบประถมศึกษาปีที่ 4 โรงเรียนอุบลวิทยากร อำเภอเมือง จังหวัดอุบลราชธานี มัธยมศึกษาปีที่ 6 โรงเรียนอุบลวิทยากร (วัดมณีวนาราม) อำเภอเมือง จังหวัดอุบลราชธานี ได้รับปริญญามหาบัณฑิตกิตติมศักดิ์ ศิลปะศาสตร์มหาบัณฑิต สาขา ดนตรีศึกษา จากมหาวิทยาลัยราชภัฎอุบลราชธานี
โรงเรียนอุบลวิทยากร พ.ศ. 2498-2500 ประพันธ์เพลง ตั้งแต่ พ.ศ. 2510 ในนาม พงษ์ศักดิ์ จันทรุกขา นักพากย์ภาพยนตร์ ในนาม “เทพสงคราม” ตั้งแต่ พ.ศ. 2502-2512
นักเขียนบทละครวิทยุ เล่นละครวิทยุ ให้กับคณะมิตรมงคลของครูสวาศดิ์ ไชยนันท์ พ.ศ. 2502 สร้างภาพยนตร์ กำกับภาพยนตร์ และเขียนบทภาพยนตร์ เรื่อง มนต์รักลำน้ำพอง, ก่องข้าวน้อยฆ่าแม่ พ.ศ. 2519-2523 กำกับภาพยนตร์และเขียนภาพยนตร์ เรื่อง มนต์รักแม่น้ำมูล, มนต์รักลูกทุ่ง นักโหราศาสตร์ (หมอดู) ในนาม “ธณวัฒน์” พ.ศ. 2502–ปัจจุบัน นักแสดงภาพยนตร์ เรื่องฟ้าสางที่ฝั่งโขง ประธานชมรม “ศรีเมืองใหม่รวมน้ำใจเอื้ออาทร”ผู้ก่อตั้ง “ลานบ้านลานธรรม” พ.ศ. 2540 นักร้องเพลงธรรม ในนาม “เฒ่า ธุลีธรรม” พ.ศ. 2540 กรรมการตัดสินการประกวดลำหมอลำซิ่ง ได้รับการยกย่องเป็น“ครูภูมิปัญญาไทย” รุ่นที่ 4 จากสำนักงานเลขาธิการสภาการศึกษา กระทรวงศึกษาธิการ ปี พ.ศ. 2548
ยามบ่ายคล้อยของชีวิต อาจารย์พงษ์ศักดิ์ จันทรุกขา เลือกกลับไปพำนักที่บ้านเกิดอำเภอศรีเมืองใหม่ จังหวัดอุบลราชธานี อุทิศชีวิตให้กับงานพระพุทธศาสนา ทำกิจกรรมทางสังคม ลานบ้านลานธรรม ทำลานบ้านให้เป็นลานธรรม เขียนเพลงเป็นพุทธบูชา โดยใช้บริเวณบ้านของท่านเป็นลานบ้านลานธรรม เป็นสถานที่ศึกษาและปฏิบัติธรรม เป็นแหล่งเรียนรู้ด้านศาสนา ศิลปะ และวัฒนธรรม จัดกิจกรรมเผยแผ่พระธรรมคำสอนพระพุทธศาสนาแก่เด็กๆ และคนทั่วไป ให้รู้จักใช้ธรรมะเป็นที่พึ่งทางใจ โดยมี แต๋ว-จิตประไพ จันทรุกขา ผู้เป็นภรรยาคู่ทุกข์คู่ยากเคียงข้างเสมอมา
ผลงานการประพันธ์เพลงที่ได้รับความนิยมระดับชาติ หลายเพลง เช่น สาละวันลำวง สาวชุมแพ ตะวันรอนที่หนองหาน รักร้าวหนาวรม ทุ่งรัก สาวอุบลรอรัก อีสานบ้านเฮา รอรักที่ต้นกระโดน ด่วน บ.ข.ส. ดอกจานบาน ฯลฯ ซึ่ง เพลงเหล่านี้ได้สร้างนักร้องโด่งดังระดับประเทศ เช่น ไพรวัลย์ ลูกเพชร, ศรคีรี ศรีประจวบ, รุ่งเพชร แหลมสิงห์, สนธิ สมมาตร, ไวพจน์ เพชรสุพรรณ เป็นต้น
รางวัลสุพรรณหงส์ทองคำ ประเภทผู้ประพันธ์เพลงยอดเยี่ยมเรื่อง “ก่องข้าวน้อยฆ่าแม่” จากสมาคมภาพยนตร์ไทย รางวัลเพลงลูกทุ่งดีเด่น “กึ่งศตวรรษลูกทุ่งไทย” จากเพลง สาละวันลำวง จากสมเด็จพระเทพรัตนราชสุดาฯ สยามบรมราชกุมารี
รางวัลเพลงลูกทุ่งดีเด่นส่งเสริมวัฒนธรรมไทย งานกึ่งศตวรรษเพลงลูกทุ่งสืบสานคุณค่าวัฒนธรรมไทย จากเพลงสาละวันลำวง ศิลปินดีเด่นสาขา ศิลปะการแสดง จังหวัดอุบลราชธานี ปริญญาศิลปศาสตร์มหาบัณฑิตกิตติมศักดิ์ สาขาดนตรี (การแต่งเพลง) จากมหาวิทยาลัยราชภัฎอุบลราชธานี
ศิลปินแห่งชาติ สาขาศิลปะการแสดง (ดนตรีไทยลูกทุ่ง) พ.ศ. 2557
ยศทหารกองทัพเรือกรีซ
ตารางข้างล่างต่อไปนี้คือข้อมูลเกี่ยวกับยศทหารบกของกองทัพเรือกรีซ.
ค.ศ. 1939 ยศจอมพลเรือ สำหรับสมเด็จพระราชาธิบดีในฐานะจอมทัพแห่งเฮเลนิก ตั้งแต่รัชสมัย สมเด็จพระราชาธิบดีจอร์จที่ 2, สมเด็จพระเจ้าปัฟโลส และ สมเด็จพระราชาธิบดีคอนสแตนตินที่ 2ตามลำดับ
เคกีว
เคฮิน คีวโก' () หรือ บริษัท เคกีว คอร์ปอเรชัน มหาชนจำกัด () หรือเรียกอย่างย่อว่า เคกีว เป็นบริษัทที่ดำเนินงานรถไฟฟ้า เชื่อมต่อโตเกียวกับเมืองใหญ่อย่าง คะวะซะกิ, โยะโกะฮะมะ และ โยะโกะซุกะ และเมืองอื่นๆในเขตอภิมหานครโตเกียว นอกจากนี้ยังดำเนินงานเส้นทางรถไฟสายเชื่อมต่อกับท่าอากาศยานฮะเนะดะ เป็นบริษัทที่ให้บริการรถไฟฟ้าสายแรกของภาคคันโตในปี ค.ศ. 1899 นอกจากนี้ยังเป็นบริษัทที่ดำเนินธุรกิจพัฒนาอสังหาริมทรัพย์โดยรอบสถานีรถไฟฟ้า
มรกต พัฒนาการยิม
มรกต พัฒนาการยิม มีชื่อจริงว่า ภาคภูมิ เหมราช เกิดเมื่อวันที่ 6 ธันวาคม พ.ศ. 2536 ที่ จังหวัดบุรีรัมย์
จังหวัดบัตเกน
บัตเกน () หรือ บัตเคียน () เป็นจังหวัดหนึ่งของประเทศคีร์กีซสถาน มีเนื้อที่ทั้งหมด 16.995 ตารางกิโลเมตร และมีประชากรทั้งหมด 441,100 คน โดยมีศูนย์กลางการบริหารคือบัตเกน
จังหวัดบัตเกนแบ่งเขตการปกครองออกเป็น 3 อำเภอ
จากการสำรวจสำมะโนประชากรในปี ค.ศ. 2009 กลุ่มชาติพันธุ์ของจังหวัดบัตเกน (ประชากรทางนิตินัย) คือ:
หมาป่าเอธิโอเปีย
หมาป่าเอธิโอเปีย (; ) เป็นสัตว์กินเนื้อชนิดหนึ่ง ในวงศ์สุนัข (Canidae)
ได้ชื่อว่าเป็นสัตว์กินเนื้อที่หายากและใกล้สูญพันธุ์ที่สุดของทวีปแอฟริกา ปัจจุบันคาดว่ามีจำนวนประชากรไม่เกิน 500 ตัวเท่านั้น หมาป่าเอธิโอเปียมีขนาดไล่เลี่ยและลักษณะคล้ายคลึงกับหมาป่าไคโยตี ที่พบในทวีปอเมริกาเหนือ แต่มีขนาดเล็กกว่า มีจุดเด่น คือ สีขนเป็นสีแดงและมีแผงอกเป็นสีขาว
พบกระจายพันธุ์อยู่เฉพาะที่ราบสูงเอธิโอเปีย ในประเทศเอธิโอเปียเท่านั้น เช่น อุทยานแห่งชาติเทือกเขาเบล โดยแบ่งออกได้เป็น 2 ชนิดย่อย คือ หมาป่าเอธิโอเปียเหนือ ("C. s. simensis") พบได้ในริฟต์วัลเลย์, เทือกเขาซีเมียน และหมาป่าเอธิโอเปียใต้ ("C. s. citernii") ที่พบได้ในภูเขาเบล
รอเบิร์ต ลัดลัม
รอเบิร์ต ลัดลัม (; 25 พฤษภาคม ค.ศ. 1927 – 12 มีนาคม ค.ศ. 2001) เป็นนักเขียนชาวอเมริกัน เกิดที่นครนิวยอร์ก เป็นบุตรของมาร์กาเรต (นามสกุลเดิม วอดส์เวิร์ธ) กับจอร์จ ฮาร์ตฟอร์ด ลัดลัม เขาเรียนที่โรงเรียนเรกทอรี สถาบันเชสไชร์และเรียนจบด้านศิลปะการแสดงจากมหาวิทยาลัยเวสลีอิน ก่อนจะทำงานเป็นนักเขียน ลัดลัมเคยเป็นนาวิกโยธิน นักแสดงและผู้อำนวยการสร้างละคร ในปี ค.ศ. 1971 เขาออกนิยายเล่มแรก "ย้อนรอยวีรบุรุษ" (The Scarlatti Inheritance) ต่อมาระหว่างปี ค.ศ. 1980–1990 ลัดลัมออกนิยายชุด "บอร์น" (Bourne) ซึ่งมีสามเล่ม นวนิยายชุดนี้ได้รับความนิยมจนถูกนำไปสร้างเป็นภาพยนตร์และมีการเขียนภาคต่อโดย เอริก แวน ลัสต์เบเดอร์ นักเขียนชาวอเมริกัน
รอเบิร์ต ลัดลัมแต่งงานกับแมรี ไรดูคา ในปี ค.ศ. 1951 ทั้งคู่มีบุตรด้วยกัน 3 คน (บุตรชาย 2 คนและบุตรสาว 1 คน) เขาเสียชีวิตด้วยโรคหัวใจในปี ค.ศ. 2001